url: =COVID-19 Delta News Update ~ Thomas Mung :: ZOMI DAILY\nCOVID-19 Delta News Update ~ Thomas Mung\nposted on 7 August 2021 at 9:44 pm Lomkholna: Covid, News, Thomasmung, World\nCOVID-19 Delta News Update: August 04, 2021\nUS gam sung Covid-19 din mun: Tulai tak leitungbup ah hong kizel kik Covid-19 Delta variant natna pen USA gam sungah ah zong natna ngah thak Thein khat (100,000) val hong khang kik ahih manin alahuai dinmun ah hong tung kik aa, US gam sungah tu nipi sung natna ngah thak leh asi anuai aa bangin kimu thei hi.\n~ August 03, 2021: Natna ngah thak – 104,758; Asi – 516\n~ August 02, 2021: Natna ngah thak – 76,371; Asi – 263\n~ August 01, 2021: Natna ngah thak – 76,680; Asi – 213\nCovid-19 natna pen nungkum natna akhang pen kha te bangin hong khang kik ahi hi. Abeisa ah I gen zel mah bangin natna ngah thak akibehlap atamzaw pen Covid-19 vaccine asun nailo te leh Dose khat vei bek asun pan te na hi uh hi. Tua ahih manin vaccine sun nailo te aman lang thei thei in sun tek ni.\nLeitungbup Covid-19 case 200 million pha ta:\nLeitung gambup Covid-19 natna ngah (New Global Covid-19 cases) pen 200 million cing ta hi ci in World Health Organization (WHO) in taangko khia hi. Tulai tak natna kilawh a nasia mahmah Covid-19 natna nam ahi Delta Variant natna pen gam 135 ah kimu ta aa, Alpha variant pen gam 182 leh Beta variant pen gam 132 ah kimu ta hi.\nUS ah naupang te tung Covid-19 kimu khang:\nNung nipi sung US gam sung teng ah naupang kum 18 nuai siah 72,000 te in Covid-19 natna ngah uh aa, 84% khang hi ci in Naupang Siavuan te kipawlna ahi Pediatricians group ten genkhia uh hi. July 22 pan July 29 sung bek bek in naupang natna ngah 717,26 khang ci uh hi. Covid-19 pandemic kipat zawh pan tuni ciang dong US gam ah naupang 4.2 million in Covid-19 natna ngah (positive) hi ci uh hi.\nUS ah in-class sang teng kihong kik ding:\nUS gam State atam zaw ah naupang te Sang kihong kik ta dingaa, avekpi phial in sang mah ah kah (in-class) ding uh hi ci uh hi. Ahi zongin Covid-19 Delta variant hong khang kik ahih manin Sangnaupang khempeuh maituam (Mask) thuah sak ciat ding hanthohna nei uh aa, mun pawl khat ah Mask policy zat ding taangko khia uh hi.\nUS Covid-19 case atam zaw Delta variant hi ta:\nUS gam sungah Covid-19 natna ngah thak 93% pen tulai tak aminthang Covid-19 Delta variant lungno hi ta hi ci in the US Centers for Disease Control and Prevention (CDC) in genkhia uh hi. Adiak diak in Iowa, Kansas, Missouri and Nebraska state teng ah Delta variant lungno pen 98% khang hi ci hi.\nKumpi Nasem te leh Covid-19 vaccine:\nAbeisa hun in President Biden in Federal kumpi nasem (Federal employee) khempeuh Covid-19 vaccine sun tei tei ding thu taangkona aneih khit zawh ciang State leh Local kumpi ten zong Kumpi nasem te vaccine sut tei tei ding thu piakna nei uh hi. Virginia State sungaa om City employee khempeuh in zong Covid-19 vaccine sut ding kisam hamtang hi ci in Richmond, Virginia, Mayor Levar Stoney in taangko khia aa, nasep hong kuan te in Vaccine sun khin hi cih proof na kilak tek ding hi ci hi.\nWhite House ah US surgeon generals te meeting sam:\nUS gam sungah Covid-19 Delta natna khang tek tek na tawh kizui in White House Covid-19 response team in abeisa hun aa US Surgeon General asemsa teng khempeuh White House ah sam in meeting neih pih ci hi hi. Tua lak ah Surgeon General lui te ahi Dr. Antonia Novello, Dr. Joycelyn Elders, Dr. David Satcher, Dr. Richard Carmona, Dr. Regina Benjamin and Dr. Jerome Adams cih te zong kah uh ci uh aa, tulai tak Covid-19 natna dal zawh ding tawh kisai thu kikupna nei uh ci uh hi.\nMai nipi 4 sung Covid-19 natna khang sem sem lai ding:\nUS gam sungah hong tung ding nipi 4 sung Covid-19 natna khang sem sem lai ding hi ci in US Centers for Disease Control and Prevention (CDC) in taangko khia uh hi. Tu kha bei ma in natna ngah thak 6700 pan 24000 khang thei ding hi ci in CDC in ummawh uh ahih manin akua mapeuh ciah leh kuan kidawp ding thupi mahmah ding hi.\nIllinois state in maituam policy laih kik:\nUS gam sungah Covid-19 natna hong khan mahmah kik na hangin Illinois state Sang khempueh ah maituam (mask) thuah kik tei tei ding hi ci in Illinois Gov. J.B. Pritzker in taangko khia hi. College, University pan kipan Pre-K, K-12 sang khempeuh kihel hi ci in genkhia hi. Ref: Fox News, CNN, CDC, Worldometers, Thomas On Sian Mung (Thomas Mung Guite) Washington D.C August 04, 2021. MOMNO Media & Museum\nPrevious: U Kyaw Moe Tun anuntakna lahuai dinmun tung\nNext: Yangon huhna ciangtan cingta ~ Sia Do Khup


timestamp: atn

url: =Il caso dei 'suini-hulk' cambogiani. Sono davvero geneticamente modificati? | You Buyz


url: =Cidamna Tawh Kituakin Laptop Zatdaan. Agelh ~ Sianu Vung Hau Lun @ Hau Lun - Laibu Saal\nHome > Thuluui/Articles > Cidamna Tawh Kituakin Laptop Zatdaan. Agelh ~ Sianu Vung Hau Lun @ Hau Lun\nCidamna Tawh Kituakin Laptop Zatdaan. Agelh ~ Sianu Vung Hau Lun @ Hau Lun\nCidamna Tawh Kituakin Laptop Zatdaan.\nAgelh ~ Sianu Vung Hau Lun @ Hau Lun\nTuhun ciang, mikim in Laptop ki limzat mahmah ta hi. Cidamna hong suksiat loh nadingin Laptop bangci zat ding cih theih huai mahmah hi.\n· Laptop a maitang gol zangin. (Get a large screen )\nLaptop na lei ciangin a maitang gol mah lei ding ki sam hi. Tua hi leh haksa tak a et gega-na phatuam sak aa nerves te cidam sak hi. Puaksuk puaktohna a lem nading cih deihna tawh a neu na lei leh zong laimal (font size) na gol sak ding ki sam hi. Mittha salkul lo a, na muhbaih ding in laimal gol zang hamtang in.\n· A ki thuahtawm mouse zang in. (Use a separate mouse)\nLaptop (On board Mouse) a omsa mouse pen zatdaan noplo hi. Toi lua ahih manin ih khut hekdaan noplo aa ih khut guhte cidamna siasak thei hi. Tua ahih manin a ki thuah tawm mouse zat ding kisam hi.\n· Na mit tawh a tangin en in. (Level to the Eye)\nLaptop screen pen na mit tawh a tangin koih in. A zang (User) in a gawl leh a lu tamhek kullo in a zat theih ding thupi hi.\n· A ki thuah tawm Keyboard zangin. (Use a separate Keyboard)\nLaptop aa om Keyboard pen screen tawh ki nailua ahih manin mitsia sak thei hi. Na mit leh screen tong nih a ki hal ding ki sam hi. Tua ahih manin a ki thuah tawm keyboard zat ding ki sam hi.\n· Tawlnga zeel in. (Take a break)\nLaptop na zat zawh nai nih khit sim tawlnga den in. Nailang khit sim a ki gamla mundang khat peuh enin na mit tawlnga sak in. Tua bangin tawlngak kawm lamsiauhna in ci leh sa khamluatna te tawh ki pelh in lunggimna zong noptuam sak thei hi.\nfrom: Hau Lun\ndate: Wed, Apr 5, 2017 at 11:22 AM\nZomi eLibrary/Laibusaal hanciamna tawh Sianu kiang cialin aki teisak ahi hi.\nItem Reviewed: Cidamna Tawh Kituakin Laptop Zatdaan. Agelh ~ Sianu Vung Hau Lun @ Hau Lun Description: Rating: 5 Reviewed By: Cinpu Zomi


url: =LESSON 2 April 3–9 Thuciam Bulpi ~ MUC\nLESSON 2 April 3–9 Thuciam Bulpi\nAdmin 10:32:00 PM 3Q2020, Articles, Sabbath School Lesson\nTukaal Sung Sim Ding: Pian. 9:15; 12: 1-3; Isa. 54:9; Gal. 3:6–9; Pai. 6:1– 8; Jer. 31:33, 34.\nKAMNGAH: “Tua ahih ciangin tu-in note in ka thu mangin ka thuciamna na zuih uhleh mite khempeuh lak panin note pen keima mi na hi ding uh hi. Bang hang hiam cih leh leitung khempeuh keima a hi” (Paikhiatna 19:5).\nNungkaal sungin Adam leh Eve mawhna hangin mihing khempeuh in mawhna sung a pukna thu i kikum hi. Tukaal sung thusin ding pen tu quarter bup thusinna a tomin pulaakna hi ding hi. A kipulaak masa Thuciamna tangtungin Kalvaryah Khrih in ama hong sihna hangin tu-in Thuciam Thak sungah a nungta ihi hi. Pasian in Noah tawh thuciam bawl masa-in, amaute innkuanin tuiciin sung pan suahta uh hi. Abraham tungah thuciam in ei adingin kicing hi. Sinai Mual a thuciam in thupi hi; hih thuciam in thuciam thak pulaak ahihna zong i pulaak ding hi. Hih thute kaal khat khit kaal khat i entoto ding hi.\nTukaal thusinna a Tomin etna: Thuciam cih kammal a khiatna bang hiam? Thuciamna-ah bang thute kihel hiam? Pasian in Noah tungah a thuciam in bang thuciam hiam? Abraham tungah a thuciam sungah bang lametna kihel hiam? Thuciamna-ah upna leh sepna in bang dinmun nei hiam? Thuciamna in thukimna bek hi lel hiam? Ahih keileh kizopna hi zaw ding hiam? Thuciam Thak a zungpi in bang hi ding hiam?\nThuciamna A Bulpite\n“Nang tawh thuciamna ka bawl ding a, nang tampi tak kong phasak ding hi,” a ci hi (Pian. 17:2). Hebrew tawh kigelh Thuciam Lui sungah ‘berit’ (thuciam) cih kammal 287 val om hi. A khiatna in ‘thuciam’ ‘thukhun’(testament) ahih keileh ‘a kip gamh’ cihna hi. Hih kammal kipatna a phungpi kitel lo hi. Ahi zongin khat le khat kikalah kithukimna a pulaak kammal hi. Mihing khat le khat kikaalah kithukimna ahih keileh mihing leh Pasian kikalah kithukimna a pulaak kammalin zong kizang hi. Tua hunlai mite khat le khat kikaal kizopna-ah a zat uh thuciamna zawitawnin Pasian in a mite tawh a thuciam in leitung mite thuciam sangin tangzai zaw hi.” J. Arthur Thompson, “Covenant (OT),” The International Standard Bible Encyclopedia, revised edition (Grand Rapids, MI: William B. Eerdmans Publishing Company, 1979), vol. 1, p. 790.\nZi le pasal kikal thuciam in Pasian leh a mite kikaal thuciam a deihna hong hilh thei hi. Pasian in a mite tawh a thuciamna sungah\n1. Pasian in thuciam tawh kizui-in a kamciamte tangtung dingin pulaak hi (Gal. 3:16; Heb. 6:13, 17).\n2. Thuciam in Pasian deihna a pulaak Thukham Sawm nuntakpih ding uh hi (Thkna. 4:13).\n3. Khrih leh Ama hotkhiatna in thuciam tangtunna hong suak hi (Isa. 42:1, 6).\nHih a tunga thu thumte – Pasian kamciamte, Ama thupiak nuntakpih cih\nthu leh hotkhiatna ngaihsun in. Koi bangin hih thu thumte in Topa tawh na tonkhopna-ah kimu thei hiam? Koi bangin na nunzia in a pulaak hiam?\nThuciam Lui sungah meihal biakpiakna khempeuh in hotkhiatna thu pulaak uh hi. Tuanpupate leh Israelte in a hong pai ding Honpa a lametna uh limciinnate tungtawnin pulaak uh hi. Meihal biakpiaknate tungtawnin a kisik mi in mawhmai-na hangin lungnop khamuanna ngahin mawhsiatna pan suakta hi. Thuciam panin hong luang thuphate tawh nungta-in upna sungah khangto uh hi. Tua bang mi in Pasian lim le mel a suun semsem ding hi. Puk kha zel taleh Pasian lim le mel sungah a nungta toto ding hi.\nMihingte khat le khat kikal thuciam tuamtuam om taleh ‘berith’-thuciam in Pasian in kua hi-a, Amah tawh kiteh nadingin mihing in bang hi lel hiam, cih thu leh tua thuciam in Amah tawh kizopzia ding bang hong hilh hiam?\n“Ahih hangin nang tawh ka thuciamna ka kipsak ding hi. Teembaw sungah nang na hong pai ding hi. Nang, na tapate, na zi le na tapate’ zite tawh na paikhawm ding uh hi”(Pian. 6:18).\nPian. 6:18 sung a ‘thuciam’ cih kammal in Lai Siangtho sungah a kigelh masa pen hong suak hi. Hih thuciam in Pasian in Noah tungah a piak thuciam hi; mawhna leh leitung siatna hangin Pasian in tuicin a tungsak nading thu pulaak hi. Leitung mun khempeuh in tui tawh kihahsiang ding a, ahi zongin Pasian in ama bawlsa leitung pen mangngilh lo ding ahihna thu pulaak hi. Leitungah mawhna hong om ciangin Pasian in leitung tawh thuciam bawl hi. Noah tungah kipia thuciam a bulpi in Pasian hi. Tua hi-in Noah adingin bitna om thei hi. A thuciam a kipsak Pasian ahih mah bangin Topa tawh a nungta khawm mi khempeuh in Amah tawh nungta khawm thei hi. Tua bangin Amah tawh nuntakkhopna panin Ama thupiak nuntakpihna kimu thei hi.\nNoah tungah kipia thuciam in khat bek thukimna hiam? Thuciam cih ciangin nih thukimna hi, cih phawk in. Noah in tua thuciam a nuntakpih a kul hiam? Hih in bang hong hilh hiam? Pasian in Noah tungah a sawt lo-in tuicin tung ding hi, ci-in genkhol hi. Tuicin in leitung buppi sawpsiang ding hi. Ahi zongin Noah leh a innkuanpihte suakta ding uh hi. A lauhuai dinmun tung uh hi. Pasian in tua thuciam bangin sem keileh Noah in bangbang a sem a bawl zongin tuicin sungah kisia mang veve ding uh hi.\nPasian in Noah tawh thuciam ka bawl ding hi, ci hi. Thuciam cih kammal in Pasian in a gen bangin tangtun takpi ahihna pulaak hi; thuciam sungah thuciam a tangtun mateng cihtakna, ciampel lohnate kihel hi. Pasian in Noah tungah, tuicin hong tung ding hi; na suahtak ding leh na suahtak loh ding kician lo hi; tuaci bangin gamta in; tua nasem in,tua na bawl in. Ahi zongin ka gen bangin a tangtun ding leh a tangtun loh ding pen kician lo hi, cih thute in thuciam sungah kihel lo hi. Thuciam in lungmuanna leh kamciam tawh tonkhawm hi.\nMi kimkhat in Noah tuicin in leitung buppi huam lo hi; mun khat bek hi, ci uh hi. Mun khat bek huam hi leh Pasian kamciam – Pian. 9:15; Isa. 54: 9 in Noah hun a kipan tuni dongin tuicin bei lo ahih manin tuicin hong tunsial kamciam tawh kipawl Pasian thuciam in a tangtung lo hi ding hi. Tuni dongin leitung bup tuamin tuicin tung kik nai lo ahih manin Pasian thuciam om bangin a kamciam in kiptakpi hi, cih hong hilh hi. Topa kamciamte a muanhuai-na bang hong hilh hiam?\n“Nang thupha hong piate thupha ka pia ding a, nang hong samsiate ka samsia ding hi. Nang tungtawnin leitung midang khempeuh thupha ka pia ding hi”(Pian. 12:3).\nPian. 12:1–3 sim in. Pasian in Abram tungah a kamciamte gualsuk in.\nAbram tungah Pasian kamciamte ngaihsun in. “Nangma tungtawnin minam khempeuh in Topa ngah ding uh hi” (Pian. 12:3). A khiatna bang hi ding hiam? Bangci bangin leitung minam khempeuh in Abram tungtawnin thupha ngah hiam? Gal. 3: 6-9. Koi bangin Jesuh Messiah tungah tua kamciam tangtung hiam? Gal. 3: 29.\nAbram tungah kipia kamciam masa in Pasian in Abram tawh a tawntungin kizopna kip nei ding ahihna pulaak hi. Pasian in thuciam a pulaak khiatma-in zong tua bang kizopna a geelkholhsa ahi hi. Pasian in a nungciangin a sep ding thuciam pulaak hi (Pian. 15: 4-21; 17:1–14). Tua kamciam a tangtunma Pasian in mihingte tawh a lian zaw kizopna nei ding ahihlam pulaak hi. “ Keimah in” ci-in pulaak kikkik hi (Pian. 12: 1-3). Hih kammal in Pasian kamcian vangliatna leh a thupitna pulaak hi. Tua banah Abram tungah sittelna khat kipia hi: “ Pai khia in” cih sim loh thudang kipia lo hi. Abram in upna tawh a paikhia hi (Heb. 11:8); tua bangin upna tawh a paikhiat ciangin kamciam thupha ngah ding lametna tawh paikhia hi lo hi. Pasian a upna hangin Pasian thupiak itna tawh zui hi; Pasian it ahih manin a sawl mang hi. Abram in Pasian um khin ahihna, Pasian sungah muanna nei khin hi banah Pasian kamciamte upna nei hi, cih kilang hi. Tua hi keileh Abram in a innkuan, a pianna mun le mual nusia-in a theih ngei lohna mun zuanin pai khia lo ding hi. Vantungmite pulaak thute tungah upna nei ahih manin amau sawl bangin gamta pah hi.\nTua hi-in Abram in upna leh zuihna kizom mahmah ahihlam hong hilh hi. Eite in upna tawh hotkhiat ngah ihi hi. Tua upna pen thumang a thuzuihna panin kimu khia thei hi. Hotkhiatna kamciam masa-a sepna in zui hi. Thuciam tawh kipawl lo-in, thuzuihna om keileh thupha kingah ding hi lo hi. Pasian sepna khempeuh i up tak ciangin Ama thu zong i mang nuam ding hi. Tua bang upna zungpi 1 John 4:19 in pulaak hi: Pasian i it hi; bang hang hiam cihleh Amah in eite hong it masa hi.”\nPian. 15:6 sim in. Koi bangin thuciam tawh kipawl kamciamte bulpi kipulaak hiam? Bang hangin tua thupha in thupha khempeuh lakah manpha pen hiam?\nMoses Tawh Thuciam\nPai.6:1–8 sim inla, hih dotnate dawng in.\n1. Pasian in bang thuciam pulaak hiam? Gen. 12:1–3.\n2. Bangci bangin Pasian in Moses tungah a thuciam in tangtun hiam?\n3. Koi bangin Moses tungah thuciam leh tuicinma a Noah tungah thuciam in bang kibatna nei hiam?\nEgypt gam panin a suahtak khit uh ciangin Israelte in Sinai panin saltanna pan suahtakna tawh kipawl thuciam ngah uh hi (Pai. 20: 2). Hih thuciam sungah mawhna hang meihal biaknate leh mawhmai-na thuciam kipulaak hi. Hehpihna thuciam, Pasian hehpihna in a mite tungah a hong tunna kilangh hi.\nMoses tungah a kipia thuciam in Abraham tungah a kipia thuciam bulpite mah pulaak kik hi.\n1. Pasian in A mite tawh a tuam vilvel kizopna nei hi (Pian. 17:7, leh Pai. 19:5, 6 enkak in)\n2. Amaute in minam lian suak ding uh hi (Pian. 12:2 leh Pai.19:6 enkak in).\n3. Thupiak zuih ding kisam hi. (Pian. 17:9–14; 22:16–18 leh Pai. 19:5 enkak in). “Hih munah a kipulaak masa leh a kipulaak nunung ciamteh in: Topa in\nIsraelte honkhia masa hi. Tua khit ciangin Ama thukhamte pia hi. Hotkhiatna thu zong tua bang mah hi. Khrih in mawhna sung pan hong honkhia masa hi; (John 1:29; 1 Cor. 15:3; Gal. 1:4), tua khit ciangin i sungah Ama thukhamte hong teeng ding hi. (Gal. 2:20; Rom. 4:25; 8:1–3; 1 Peter 2:24).” The SDA Bible Commentary, vol. 1, p. 602.\nPai. 6:7 sim in. Bang thu kipulaak masa-a, tua khit ciangin Topa in amaute Pasian hi ding a, amaute in Pasian tate hi ding uh hiam? Hih in a vanglian mahmah thu hi. Amaute tungah Pasian ta suah theihna kipia hi. Pasian in amaute adingin na khempeuh kicinna hi ding hi.\nPasian in amaute tawh a tuam vilvelin kizopna nei nuam bek lo-in, A mite in zong Amah tawh a kizopna uh a tuam vilvel dingin lamen hi. Tu-in zong Topa in tua bang kizopna nei dingin hong lamen hi lo hiam? Pai. 6:7 in na Topa tawh na kizopzia bang pulaak hiam? Pawlpi min khumna sungah min kikhum mi hi bek lel na hiam? Topa tawh a tuam vilvel kizopna nei mi na leh, na siksan in bang hi ding hiam?\nThuciam Thak (Jer. 31:31–33)\nJeremiah pulaak thuciam thak in Thuciam Lui sungah a kipulaak masa pen hi. Hih thuciam thak in Israelte in saltanna panin Judah gam a ciahkikna uh tungtawnin Pasian thupha sang ding uh ahihna thu siksanin thuciam thak kipulaak hi. Thuciam a kipia-sa om bangin hih thuciam thak in zong Pasian mah in Ama hehpihna kicing ahih manin Amah mah in a mapatsa thuciam hi. Thuciam thak sunga kammalte ngaihsun in. Pasian in amaute adingin pasal ahihna pulaak hi; Amah mah in amaute lungtang tungah a thukham gelh ding ahihna thu pulaak hi. Hih in Abraham tungah a piak thuciam siksan ahi hi: “Keimah in note Pasian ka hi ding a, note in Keima tanu tapa na hi ding uh hi. Tua hi-in a masa hunlai mah bangin thuciam thak in nih kikaal kithukimna pulaak hi. Tuhun thukhenna ah zong tampi huam hi.\nJeremiah 31:33 sim inla, Israel tungah thuciam Pai. 6:7 tawh enkak in. Tua thuciam sungah bang thu bulphuh hiam? Pasian a mite tung pan bang deih hiam?\nJeremiah 31:34 sim inla, John 17:3 tawh enkak in. Pasian in Amah tawh kizopna-ah bang bulphuh ding deih hiam?\nJeremiah 31:31–34 in a pulaak bangin Pasian tawh kizopna-ah hehpihna leh Ama thumanna bulphuh hi. Pasian in amaute mawhna maisak ding a, amau tawh kizopna nei ding hi. Pasian in amaute a hehpih ding hi. Tua ciangin amaute in Ama thupiak zui ding bek tham lo-in, Amah it ding uh hi; Ama na sem nuam ding uh hi. Hih in Topa deihna thuciamna, Amah tawh kizopna laigil hi.\nKoi bangin lungtang tungah thukham kigelh hi, cih thu na thei hiam? Mimal ngaihsutna bangin thukham koih ding i hiam? Ahih keileh mimal hoih sak bangin kalsuanna pulaak a hiam? Lungtang tungah thukham gelh cih in bang hi ding hiam?\nNgaihsutbeh Ding: Read Ellen G. White, “Abraham in Canaan,” pp. 132– 138, in Patriarchs and Prophets; “The Prophets of God Helping Them,” pp. 569–571, in Prophets and Kings. 7\n“Topa deihna bangin a sem dingin hong lawpsak in Pasian thukham hi. A lian itna thukham in Eden huan sungah kilangh hi; Sinai ah kipulaak kik hi; tu-in lungtang tungah kigelh hi.Hih in Pasian deihna bangin hong semsak hi. Eima deihna bangin a kalsuan hi lehang, i ngaihsutna kimakaihsak hi lehang, Satan thangsiahna sungah i awk ding hi; ama nasem i suak ding hi.\nTua ahih manin Pasian in Ama deihna sungah a nungta dingin hong deih hi. Ama deihna in siangtho, a sangzaw-ah hong domto hi. Lungduai tak leh pilvang takin ama nasem ding hong deih hi. Amah mah in hakkol a hong pua hi. “Nangma deihna bang sepna-ah nuam ka sa hi. “Na thukham in ka Lungtangah om hi, ci-in pulaak hi (Late 40:8). Keimah in vantung panin hong pai ka hi a, keima deihna bangin a nasem ding hi lo-in, kei hong sawl Pa deihna a sem ding ka hi hi,” ci-in pulaak hi ( John 6:38) Pasian it ding leh Ama minthan nading deihna lianpi i nei ding hi; a mangthangte itin, tua itna in gim thuak dingin leh sihna thuak dingin leitungah Jesuh a hong paisak hi. Hih in Ama sepna khempeuh a uk hi. Hih itna mah tawh a nungta dingin eite a hong sam hi. Ellen G. White, The Desire of Ages, pp. 329, 330.\n1. Pasian in Noah, Abram, Moses leh eite tunga a thuciam in Adam tawh a thuciam mah a kizom suksuk ahi hiam? Ahih keilleh a dang thuciam hi ding hiam? Pian. 3:15; 22:18 leh Gal. 3:8, 16 tawh enkak in.\n2. Banghangin thuciam in mimal leh kizopna thupi takin koih hi ding hiam? Cihnopna-ah mimal kizopna kip nei lo-in thukimna a om thei ding hiam? Mimal kizopna siksanin Topa in a mite tawh thuciam bawl hi lo hiam?\nBang hangin Pasian in a mite tawh kizop nadingin thuciam bawl hi ding hiam?\n3. Bangci bangin zi le pasal kizopna in thuciam hong theitelsak hiam? Thuciam theihtel nadingin koi bangin nupa suahna in hong huh zo taktak lo hiam?\nTomlakna: Nupa masate mawhna in Piangsakpa leh mihing kizopna sutat hi. Tu-in Pasian in thuciam tungtawnin itna tawh kizopna a hong bawl hi. Zi le pasal bangin, thuciam in Pasian leh mihing kizopna kip piangsak hi. Eite a hong hotkhiat nading lampi leh Piangsakpa tawh kilemna a hong bawl hi. Pasian mahmah in itna tawh kidimin eite a hong it hi; Amah mah in thuciam a hong bawl hi. Kamciam leh hehpihna tawh kidimin Ama kiang va zuan dingin a hong sam tawntung hi.


url: =1. Help Me I 2. Help Me II 3. Help Me III 4. Help Me IV 5. Help Me V 6. Help Me VI 7. Help Me VII 8. Help Me VIII 9. Help Me IX 10. Help Me X 11. Help Me XI 12. Help Me XII 13. Help Me XIII 14. Help Me XIV 15. Help Me XV 16. Help Me XVI 17. Help Me XVII 18. Help Me XVIII 19. Help Me XIX 20. Help Me XX 21. Help Me XXI 22. Help Me XXII 23. Help Me XXIII 24. Help Me XXVI 25. Help Me XXV 26. Help Me XXVI 27. Help Me XXVII 28. Help Me XXVIII 29. Help Me XXIX 30. Help Me XXX 31. Help Me XXXI\nem 31/01/2018 22:40\nem 25/01/2018 15:14


url: =Lungneu kei in, Hun omlai hi :: ZOMI DAILY\nposted on 9 August 2019 at 4:20 pm Lomkholna: News, Siamsin\nTuni mi siambang, mi septheih bang in a semthei nawnlo dingin na ki ngahsun kha hiam? Siamna nei kisalo, hauhna nei kisalo, … na hihhangin lungneu kei in. Hun omlai hi. Na deihna khat a’dingin a ki lawmzah Hun na piaknakleh a hun a cinciang na deih na ngah ding hi.\nGtn: 1. guitar siam nuam. tu’n nang guitar mek thei vetlo. mek lecin na kut nasa lua. mi a siamsa te na et ciangh na lungneu liangh. Ahizong phamawhlo hi.\nNa deihtaktak leh guitar na siamna dingin Hun pia in. Nikhat nai 1-2 hun pia in. Hong Kamciam ngam ingh- a hun cinciang na siampelmawh ding hi.\n2. Computer siam nuam maw? Lungneu nai ken. A siamthelo ding na hikei aa, na Hunpiak a tawmlua lai a hihi. Nikhat nai 1-2 hun pailecin a sawtlo in etlohsa in na sualmang thei lel ding hi.\n3. Laigelh na uk hiam? Tua dingin ki sin in. Hun pia in. Lapphauksiam ut maw? La phuakna in na hun zangin. A masa bel a haksa mah hi. A masa in bel siampah kei nihteh. Lungkia kei inla khawlkik kei peuhlecin na lawhcing ding hi.\nBawlung siam ut maw? ki neihsiam ut maw? limsuai siam ut maw, sumbawl siam ut maw? Sanggam! na ut na deih te a’dingin tuni na Hun khenkia ta in. Tuni ki pan in.\nNa lawm ngaihtawh a senpyi nuam maw?, lawm ngaih a thak deihta maw? Na innkuan pihte ki itna khangsak nuam maw?…bangbang na ut zongin na Hun pia in. Lungneu kei in. A piangtheilo om kei. Hongpiang ding hi.\nNa ut khat, na Deihna Khat a’dingin na Hun na piak mahbangin Pasian na Hun pia lecin na Deihna Khempeuh hong ki cing ding hi.\nTuni bang a’dingin na Hun tamzatpen na hiam? Tuapen na mailam ding hi ziau hi. Na Hun piaksiam in. Lungdam, Siamsin Library\nPrevious: Recognition of Zomi language\nNext: Tulai gamvai ngaihsutna tuamtuam ~ Pu Thangboi


url: =ZNC, Zomi leh Zogam ~ Pau Khat Suan :: ZOMI DAILY\nposted on 28 March 2012 at 2:54 pm Lomkholna: Article, Paukhatsuan, Politics\nTuma sawtlua nailo a ASSK thugenna ah gamgi dung a teng mualmi, minam teng a mau leh amau ki-ukna, amau’ vai amau mah in a vaihawmna cih Panglong thukimna thu (Federal vai) limgen mahmah hi. Tua khit ciang in 2008 constitution sung a thu om tampi damdam a laihding thu gen hi. Kawlgam ong kikhel hiaihiai ta hi. Nuntak gim nam deuhdeuh ta hi.\nTua ahih man in tun Zomite in i lunggulh den ahi ( ZNC lungtup ci-a i gengen, Federal ) State Kumpi neitakpi ta ding hihang. Ei’ thu in ei le ei kiuk ding, ei’ vai eimah in hawm tading hi hang. I minam a it taktak akhual taktak te-in tua State Kumpi ah vaihawmpen tutna, thunei dinmun i tuhngah ding thupi ding hi. Tua ahih ciang bek in igam leh minam a’ding in nasem taktak zo/thei pan ding ihi hi. Opposition party a om a, ihan‘ han‘ pong tawh na hoih thupi kisem zolo ding hi. “ A-ngen” hilo in “A-pia” dinmun I tuh ding ahi hi. Tua ding in tu-a kipan I kigin, I kithawi loh a phamawh hita hi.\nPrevious: GZA muhdan (Perspective) a tuamtuam ~ Pau Khat Suan\nNext: Child Development ~ T. Sawm Lian


url: =Zomi Ngeina Khuado Malaysia thuthang azom #2 :: ZOMI DAILY\nposted on 17 October 2014 at 9:47 pm Lomkholna: Hauthang, Khuado, News, Zomi\nZolia Zotaang anihvei kilahna kidemna kipan ta.\nZolia Zotaang 2014 Malaysia hongpan hi. Amasa kizeem hong banglo in Zolia te in niiktual vive tawh hong kizeem uhhi. Zotaang te ahih leh T shirt leh puan laisan hinawnlo in Zomi nam puan leh Taangciing tawh ki kizeem zezaa ta uhhi. Na sialua mahmah design thak kimu leuleu hi. Zolia te Zoniik tual dialdual mel nam tuamtuam tawh hongpai khia dualdual in kawi ngaiingaii in kihei sa kawmkawm in pai leuleu uhi. Pawl khat te in mipi lam en lua ban ah akhedap zatulsang simsim bulh uh ahih man in puk lawihlawih zong om lailai uhi. Ahih hang nasia lela, Hi hiahua uh ahih man in mipi tangval a ente awheu valval liang in awng sak ngeungeu bek uhi. Mipi lam pan a thapiaknop deuh uh Zolia Khelpi nambatte alaidalpi lakkhia deda Zotaang tam mahmah sam uh hi. Aciil uh luum gamhgamh liang in valh liang ding uh ahihi.\nZotaang te zong hong kipan khia leuleu uh a, Zomi nampuan khangthak in asilhzia ding mel nam tuamtuam te leh Shoping mall pai hun ah style Kikhop na muntuamtuam hun ah styel , Khuapi khualak vakhun sung ah om hun teh Style, Lawmta kingaih kimuh khop hun te ah Style, Milian Ulian te tawh kimuh kikholh hun te tat leh heek zia maitang puakzia nam kim style te lah khiatna Zotaang te in hong lak khia uhciang Mipi lampan Zolia teng akimeltheih bawl gimnam viauviau sak se uhhi.\nSya Mungbawi in Zomi te La tawh tha piakna nei.\nIndia gam Manipur State Lamka khuapi pan in Malaysia ah’ ahongpai Sya Mung Bawi in Zolia Zotaang 2014 Malaysia anih veina akidem madeuh in mipi te latawh tha piakna la dawng khat sakna nei hi. Sya Mungbawi in lasa ding in tautung ah hong kitawi to lengleng a, tutphah san khat tungah hong tut khit ciang in lasak na ahong neih lian leh mipi kidai kipkep hi. Tua hun laitak Dr Hau Za Cin in a ipsung pan in titshu hongla khia khiankhian in Sya Mungbawi lasak in alungtang lawng kha lua ahih man in amaimit pan amalmal in Zomi ading aveina ahong taak keuhkeuh ahitui anul thialthial hun laitak mipi alomtang in Lasa Sya Mungbawi liimsunh na Ringgit alomlom in apia ding tau tungah kahto zuahzuah hi. Sya Mungbawi lasak na tha angah mipi ading in Laikungpi khat sungah liimsunh na kidawh sak hi. Lasak aman khitteh mipi te anuai lamah kiheem kiksak in hun kizom to leuleu hi. Sya Mungbawi ahopih nuam te zong 011 3685 1337 tawh kihopih thei ahihi.\nDr Hau Za Cin in’ thutom kim tawh tha piakna nei.\nSingapore pan hongpai Dr Hau Za Cin in Zomi ngeina KHUADO ah hong kihel Zomi te Khuado thu tawh thapiakna neiding akigin hun laitak Cingpi kici in UN card mansuah kimu hong kitangko khitteh Dr Cin tautung kah to in Khuado thutawh thuhilhna tomkimcing hong nei hi.\nDr Cin thugen te atomkim in thulu thumpha hi. Tua te in Kigin kholhna, Kisian suah thakna, Mailam khuahun saupi etkholh, Kiphawkna kimel theihna leh Hunlapna cih te ahihi.\n(a) Ki gin kholhna.\nIpu ipa te in Khuado ding uh ciang in Khuado ciang silh ding puan, Khuado ciang dawn ding Zu, Khuado ciang zading Meilah (Taak ciim meilah) teban ah Tui naleng tawi khol in Antang sa zong tampi tak shukhol in kigingkhol uh hi. Khuado sung tuitawi Anshu lo uh hi. Tua mahbang in tuhun ah ei khangthak te zong ikiging khol tawntung ding hi. Kigin kholhna ngeina ineih ding kisam hi. Ipu ipa te in patsa kigin kholhna na nei khin zo uhhi.\n(b) Ki siansuah thakna Siantho na.\nKhuado hun ding hongtun taktak ciang in Khuasung siahsuan na, Dawi leh Kau te hawl khiatna nei uh hi. Khuado hunsung in gilna laina sihsia natsia aomloh nading in Innsungpi mahmah pan kipan in meilah de in dawi leh kaute hawl khia hi. Dawi aw tai khia in Kau aw tai khia in nazun namsia, naek namsia, Nazi in hong ngak lah hi’ Nata in hong ngak lah hi. Napasal in hong ngak lah hi Nakhua zuan in ciah in , Natui zuan in ciah in Na inn zuan naphung na nam zuan in cih tawh dawi leh kau hawl khia in tuga heiga tawh hawl khia in khual mual dong hawl khia uh hi. Muh theih loh Lawn theih loh Dawi leh Kau namcin hawl khia uh hi. Dawi hawl khiat sung zehtang uh hi. Kuamah aphengphi omlo hi.\nTua mahbang in ei khanthak te zong tanglai pupa hunlai mah bang in Khuado hun ah thaksuah in kisian suah ding hang a, Ngaihsutna thak, Gelna thak la ding hihang . Kua mah zehphi in Phengphe sese lo ding hihang. Aphengphi lo ding in Khuado hun ah i hanciam khawm den ding hi.\n(c) Mailam khuahun saupi et kholhna\nIpu ipa te in khuado hunciang in khuaila uh hi. Tua khuai te khuasak zia in maikum sung khua hun ding et kholhna nei uh hi. Khuai alak teh laphuah uh hi. Tua khuai in mailamhun ding hilh kholh thei upna nei hi. Aumna bang in zong piangtak pi hi. Khuai alak teh nisuah nitum khen pah uhhi. Tua khuai hang in maikum ah ahau azawng ding, Pianna khua pan asi amang ding leh khuadang ah alaal ding mailam hun theih kholhna nei uh hi.\nTua mahbang in ei khangthak ah mailam hun et kholhna theih kholhna muhkolhna neih kul ahihi. Tuathu te in ipu ipate KHUADO hun ah tanglaipek pan in apatsan thugil thukun hoih mahmah khat ahihi. Khua hun en khol uhhi. Eite in zong imailam khuahun i en kol ding hi.\n(d) Ki phawkna, Ki meltheih na\nIpuipa te khudo hun ciang kiphawk na leh Kimel theihna nei uh hi. Asi khinsa te zong phawk in anpiakna nei liang hi. Anungta lai te khat leh khat kipawk kinken nading in voksa thau mahmah khaap pi khat an khamkhit teh kikam bak ngeungeu uhhi. Tua in kipawk tawn tungna ding deihna ahihi. Asa duh man uh hilo hi. Saneek hun Zuneek hun ah Khuado ciang in tuam neek lohi. nekhawm diamdiam uh hi.\nTu ni in Malaysia ah kongpai a, Sabaak ding in sabaak kaneih loh hang in kamel kong kilah suah lianluan pen kong sabaak tang ahihi. Nongphawk kinken na ding uh kadeih man in sabaak tang in kamel kong lak hi.\nTanglai ipu ipa te Khuado hunciang in ahun lap ding ding in kigingkhol uh ahihi. Khuasung ah sawmtangval te leh Sawm nungak te kikai khawm in ansuk na, Daaklaam na, nei den uhhi. Nungak ten anshu in Tangval val teng Daak tum in tha pia ziahziah uhhi. Nasep ding te abanban in asep khit teh Zu leh Sa nepan meh pan uh ahihi.\nTua man in sep dingbawl ding te tuhun ei khangthak ah masak ding hang aa, ahunlap sak mahmah in gam leh nam mapui ding ihihi. Zomi te nasep ding masuan ah ahunlap kisam te thupi ngaihsut kul ahihi. Ipu Ipa te in Khuado hun ah niik hoih pen puanhoih pen Zu akhum pen leh Sa aliim pen tawh hunlap tak leh khuazang bup kituak in KHUADO anop ci pen in bawl bang in ei khangthak in zong hunlap in athupi aliiim ci ibawl ding ngaisang huai pha diak ahihi. Hunpen thupi ngaihsut in zat siam ciat ni. Lungdam thupha KHUADO!\n*Zoplai..ding maban omlai…\nPrevious: Sik-tu-kilh ~ Khat Thang\nNext: Dahna Pulakna: Mangpha Pa Lian Za Pau (Jacksonville)


url: =Ka muhpak US Gamthu pawlkhat – 48 :: ZOMI DAILY\nposted on 13 November 2015 at 8:00 am Lomkholna: Article, Awnzapau, Theihhuai\nMai Lamah Zomite Makaih Ding Kisam Semsem\nUS khawng ih tun ciangin Kawlgam a milian mihau mipil misiamte om dan tawh ih kim ih pam na om kim tek ahih manin, a ei mau mahmah zong a pil a siam ahau mah dingin khat veivei ih kituat kha thei mawk hi.., ci in ih gen zo hi. Ih gam ih lei tawh na kikhai vat mahmah ahih manin ih gam ih lei a omte neu-et pahin a pilpito a siampito mahin ih kingaihsun kha thei zanzan hi. Nuam kisa lua ahih kei leh kiman lah lua tek ahih manin kua mah zong ki-thukin lo ki-awlmawh nawn lo thei mawk hi.\nTua bang ding hi lo zaw hi. America ah thathak sinthak lungsimthak la a, Zomite ih ki-huaii ki-khual semsem ding, ih ki-thudot ding ih ki-makaih ding a ki-limsap sann mahmah na hi zaw gige hi. A tung a ih gensa mah bangin khat leh khat ih pianzia kibang lo kawm kal ah khat vei zong kithei kha ngei lo vive zong kitam mahmah mawk hi.\nTua ahih manin US ah makai hoih makai picing a kisam semsem ih hi zaw gige hi. Tu tadih in Zomi Innkuan USA (ZIUSA) in Genn Vaii (Dongtuak) vaii tawh kisai Sub-committee hong phuang khia a, hoih kisa tek in ZIUSA ii mailam kalsuanna ding zingsang ni suak in hong dawntuah ta hi ci in ka um hi. Mailam ah Zolai tan 10 ciang dong sin theihna dingin program suai in kipat hun mahmah ta hi cih zong ka pulaak nuam hi.\nTua thu tawh kizomin ih Zolai pen tudong kizuun zo mahmah naii lo hi. Akisam pha mahmah pipen in ih pau awsuah nam li te khen theih na ding laimal a kisam bek ih hihi. Tua laimalte a awsuah tawh akituak in sim thei pahpah in hi leng, midang sa dangte in zong theih ol sin ol hong sa pah ding uhhi.\nTu laitak a ih zat ih laimal gawmte pen a awsuah a tuamtuam in kila thei mawk ahih manin, biakinn a Laisiangtho simte bang inh, a sim masak dikdek phot masak kei uh leh a awsuah uh sim khial dikdek thei zelzel uh a, akhiatna a tuampi khat piang a buaii huai mahmah thei hi. Tua ahih manin mai lamah mipil laisiamte in hong puah hong zuun mengmeng ding uh ka lunggulh mahmah hi.\nPrevious: Lampi ah na kitawng kei un\nNext: Pu Thang Congratulate theipan ing


url: =Tulaai leitung Thuthang Tuamtuam Updates August 10, 2014 :: ZOMI DAILY\nTulaai leitung Thuthang Tuamtuam Updates August 10, 2014\nposted on 11 August 2014 at 4:37 pm Lomkholna: Khawmpau, Myanmar, News, World, Zomi\n· Zomi sung ah Lasa siam mahmah ahi V.C Mang ongtungding August 16-17 nisung Bowling Green khua Kentucky gamkee ah ongzinding a kizai ziahziah ding hi. Atlanta khuapi pan Musician E Tuang, Mungta leh alawmte zong ongpai toding uhhi. Amunding peen ZMBC Biak Inn hiding ahihman anaai aom akuamapeuh nong kihel hamtang ding un kong neek ngaih ngaungau hi.\n· Kawlgam sung kilemna bucing aomtheihnading leh Mualtung mi thautawi te tawh kilemna suaikaih khitciang Political Dialogue kalsuan theinading in August 11 niciang Yangon khuapi sung a om MPC Hall ah kawlgam sung a om Party 60 vaalte leh Kawlgam kumpi lam thuneite kimukhawm ding uhhi. Tuaban ah Mualtungmi thautawi pawl leh U Aung Myint makaai kilemna bawlpawl August 15-16 sung kimukhawm ding uhhi. August 18 ni leuleu ciang political Dialogue kaalsuanzia ding Party kheempeuh tawh kikumkhawm leuleu ding ci in MPC zumten August 10, 2014 ni in taankokhia uhhi.\n· Kawlgam ASEAN Lubawk khawmpi avakah ahi US Secretary of State Mr John Kerry in kawlgam kumpi thuneite tawh akimuh khitciang August 10, 2014 ni in The Lake Garden Hotel ah thu kante tawh kimuhkhopna nei uha, Kawlgam peen a upmawh zah a akhantohloh na apulaak ban ah naakpi tak in tha apiakbehna pulaak hi. August 10, 2014 zanlam ciang Pi Suut Cing tawh kikop in thupulaakna khat bawl leuleu ding uhhi.\n· Iran gam Mehrababe Vanleeng tual pan aleengkhia Iran gamsung teng azin kawikawi khat asset thakhat in mitvat ahihman in aleenzawh asawtlo in August 10, 2014 ni in miteena khuasung ah kia in mi 39 si in mi 9 naakpi tak in liam uhhi. Kumpi thuneite in black box azonsaan laaitak ahihi.\n· Israel leh Hamas kidona Hamas lampan thaneem mahmahta uh ahihman in August 11 nipan kipan in nai 72 sung kikap nawnlo leuleu ding in kangnih thukimna August 10, 2014 ni in ngah leuleu uhhi. Tuniciang Palestine mi asi 1,935 hia mipi 1,408 ahihi. Mipi tezong numei 452 hi anaupang 235 hisawnsawn uhhi. Cileeng Hamas gaalkaap 527 kigozo chiding ahihi. Israel lampan bel 64, nautaang 2 leh Thailand gammi naseem khat si uhhi.\nPrevious: Gu akibuak’ minam te hi kei ni\nNext: Zolai ah Hyphen (-) zatzia kuppihna\nApril 2017 ciang ZIUSA Genvai Mithak kisangkik tading\nVondeih Kep Ding – 133 (Dimno’ Pa)


url: =ZOMITE’ KICIAPTEHNA VAPHUAL THU. Agelh - Professor C. Thang Za Tuan - Laibu Saal\nHome > Thuluui/Articles > ZOMITE’ KICIAPTEHNA VAPHUAL THU. Agelh - Professor C. Thang Za Tuan\nZOMITE’ KICIAPTEHNA VAPHUAL THU. Agelh - Professor C. Thang Za Tuan\nZOMITE’ KICIAPTEHNA VAPHUAL THU.\nAgelh - Professor C. Thang Za Tuan\nZomite in thumanna leh cihtakna thupi sak uh a, tuate ciaptehna dingin vaphualin a kiciamteh uh hi. A pau a ham uh kithei lo-in, Kawlgam Vaigamah kikhen uh a, ngeina nangawn damdamin ki gamla deuhdeuh ding tawh kibang napi, Zomi kici nam khempeuh in amau leh amau a kiciapteh nadingin “Vaphual” a zang khawm thei uh hi. A tangthu a nuaia bang a hi hi.\nNi dang lai-in Lawi Thang leh Sial Lian kici unau nih om a, Lawi Thang a uzaw hi-in, Sial Lian a nau zaw ahi hi. A neu mahmah lai-un a nu uh si a, a pa un zikik a nei hi. A nukik un Lawi Thang leh Sial Lian it lo-in bangcih leng hih naupang nih tawh kigamla thei ding cih bekbek a ngaihsun thapaai hi. A pasal kiangah, “Hih naupang liakluak nih tawh khuasa khawm theilo ding ka hih manin, na siamsiamin mundangah hawlkhia in” a ci hi. A pa in a tapate nih hehpih huaisa-in it mahmah napi a zi’ phunphun thuak hak sa mahmah hi.\nNi khat a pa in paalbawm lianpi khat a phanphan laitakin a tate hong pai in, “Pa! na bawm phanphan bang ding a hia?” ci-in a dot uh leh a pa un, “Gun a suang no mau ciacia ka puakna ding ka cih hi ven” ci-in a dawng hi. A zawh ciangin a tate sam a, “Tate, hih bawmpi sungah na ta uh hiam hong kisin dih sin vua le” a ci hi. A tate zong lungdam mahmahin, hong kisin teltel uh a, a ta uh hi. Tualai takin a pa un bawmpi kisuanin khuanawl lam a zawtpih vingveng hi.\nMual khat a khup ciangin, “Tate! hih lai-ah hong nusia leng innlam na thei lai ding uh hia?” a cih leh a tate in “Thei mah nung pa! Hih khawng ka sing tom zelna uh hi lo maw” a ci uh hi. Pai leuleu-in mual khat a khup ciangin, a pa in “Tate hih lai-ah hong nusia leng innlam na thei lai ding uh hia?” a ci kik hi. A tate in “Thei buang ee, pa! Pute’ sial pute’bawng ka cincinna uh hi lo maw!” a ci uh hi. Pai leuleu-in mual khat a khup kik ciangin, “Tate! hih lai-ah hong nusia leng, innlam na thei lai ding uh hia?” a cih kik leh, a tate in “Thei nawn kei nung, Bang ci-in maw pa! Hong nusia ken maw pa!” a ci uh hi. A pa un tua lai-ah khawlpih a, a tate hik khawng khah khawng a etsak khit ciangin a ihmu sak hi.\nA tate a ihmut sip khit ciangin a pa in a hikte a khahte’ kiangah, “Ka tate in hong sap leh ‘Hawi” na ci un” ci-in vaikhakin, nung hei kawmkawmin a ciahsan hi. A tate a khanlawh ciangin, khua pangsan hun hi ta a, a kiim a paam a et uh leh a pa uh a mu kei uh hi. “Pa, pa aw” ci-in a sapsap uh leh hikte khahte in “hawi” ci-in a na dawng uh hi. Unaute in a cih nang uh thei nawn lo-in, a gil uh kial mahmah a, a kapkap uh hi. Gamlakah nektheih zongin a vaak leihleih uh hi. Nektheih a muh peuhpeuh uh, phalhawmin a ne uh hi.\nNi khat vasa bu khat mu uh a, a u in a va et saisai leh vaphual tui tang khat a na om hi. Khia suk leh lah kitam ding, ne leh lah a nau in ngawl ding ahih manin a u in a kam sungah muanin sing tung pan hong kum suk hi. Leilak a tunma-in vaphual tui taamin valh kha a, vaphual a suak pah hi. A naupa in a upa vaphual a suah ciangin dah mahmahin amah kia a kapkap hi. A u in “Nau aw kapkap kei ou! Nek theih singgah ka muh peuhpeuh hong puak ning aw, Lau ken aw” a ci hi. A u zong singgah zongin a lenlen leh munkhatah gam hoih gam nuam mahmah khat mu a, a naupa samin tua khua-ah a tengsak hi. A naupa in tua khua-ah a sep peuhpeuh lawhcing a, a khawi peuhpeuh pung mahmahin, a sawt lo-in mihau mahmah khat a suak hi. Zi nei-in ta nei-in nuam a sa mahmah hi. Nek leh dawn kiningcing mahmah a, khua hausa nangawn a sem hi. A upa in zong vilkik nawn lo-in kum sau veipi a kikhen uh hi.\nNi khat ni ciangin, a naupa Sial Lian in ton ding hong vaihawm hi. Zu leh sa na khempeuh kicing khin dildel a, a nunung penin a upa a sam nuam hi. Tua ahih manin a upa a sam dingin vasa khempeuh a kaikhawm hi. “Ka upa sam nuam hi veeng, kua in hong sapsak thei ding uh ham a ?” a cih leh Baibek in, “Ken sam thei ning ei” a ci pah buatbuat hi. “Bang ci sap sawm na hia?” a cih leh, “Belek, belek” ka ci ding hi a ci hi. Vasa khempeuh in a nuihsan ngeeingai uh hi. Sial Lian in “Nang sam thei kei ni ciai” a cih khit ciangin, vasa khempeuh a banbanin kisinsak a, a sam thei ding kuamah a mu kei hi. A nunung petpet ciangin, Vavui in, “Kei hong kisin dih ning ee” a ci hi. Sial Lian in “bang ci sap sawm na hia?” a cih leh, Vavui in “Tu, tu, tu, tu git ka ta aw e nau in Tonkhuang kai ee, phual aw hong zo in ka ci,” ka ci ding hi a ci hi. Tua ciangin Sial Lian in “Nang sam thei mah ni ciai “ ci-in a u sam dingin a sawl hi.\nTon kipat ni zingsangin, a u Lawi Thang hong tung huak-huak takpi a, inntual tungah hong laam hi. Sial Lian zong nuam mahmahin, a inntual laizangah hong pai a, a u a muak hi. A u in a mul khat botin a khiatsuk leh, a nau in hoihsa mahmah a a lukhu tungah totin mipi lai-ah a laam hi. Sial Lian lam siam mahmah si, vaphual mul tawh lah kilawm mahmah si ahih manin mi khempeuh in hoihsa-in a eng mahmah uh hi. Papi khempeuh in vaphual mul ngen pah ngeingai uh a, a u in zong a mul neih khempeuh botbotin a khiatkhiat hi. A nu kik in zong a nget leh, vaphual in a ekpeek a, a kamsung Tu-in a si pah hi. Vaphual in a kha a mei a bei dong botbotin khiatkhiat ahih manin a tawpna ciangin leng thei nawnlo-in leilakah hong kia a, a naupa in a tangsaal-ah a kem hi. A nau in a mei a kha a kim dong a kep a vak khit ciangin a khah kik hi.\nA u in a len khiat kik ding ciangin, a naupa’ kiangah khitui mualtuang sa in “Nau! hih lai mun sang a nuamzaw gam khat mu khin ka hi aw. Tua lai-ah a tawntung ih tenkhop theih nading ni khat ni ciang hong sam ding ka hi. Tua lai mun nong tunnop leh thumanna leh cihtakna kiptakin len tinten in la, na nuntakpih in aw. Tuate ih gamh a hi. Mangngilh het ken aw Sial Lian!” ci-in a vaikhak khit ciangin a leng khia vingveng hi. Tua huna kipanin tuni dong vaphual ahi a u Lawi Thang leh a naupa SialLian a kimu nawn kei uh hi.\nVaphual thu khat leuleu-ah:\nVaphual nupa a kici pen vasa dangte bang lo-in a ki-it pha diakte uh ahi hi. A nu hiam a pa hiam khat a si om leh lungleng lua-in amah guak om nuam salo hi. Van sangpi-ah lengin sangpi atun ciangin lei-ah kikia sakin kisih bawl tangial ci uh hi. Tua banah a bu sungah a tui a nu in a op ciangin, hoih takin a bu khempeuh singnai tawh hu bit sitsetin a luthawl theih nading mun khat bek vangsak a, apa in an zongin vak khia-in a nu an va puak zelzel hi. A hi zongin a om loh kalin mun khat vangsak, keh sak kha leh apa lungkim lo-in “nang ciampel, ka om loh kalin midang tawh kizom hi teh, ci-in an puak nawnlo, don nawnlo ahih manin a nu pen a bu sung pan lah leng khia thei nawnlo-in tua bangin a bu sungah si-in muat cip lel hi, ci-in khanglui te’n na gen uh hi. Ki sihpih ngam zah dong a ki it ahih hangun a ciampel aom ciangin ki nusia ngam mahmah uh hi.\nProfessor C. Thang Za Tuan\n1. [Zomi Beacon, Premier Issue 1995/1. pp.114-118. PublishedbyPublicity Department/ZRO, Lamka, Zogam, 1995 A.D.]\n2. Ciimnuai Magazine, 1994, Zomi Siamsin Kipawlna, Univeristies of Yangon.\nItem Reviewed: ZOMITE’ KICIAPTEHNA VAPHUAL THU. Agelh - Professor C. Thang Za Tuan Description: Rating: 5 Reviewed By: Cinpu Zomi


url: =Najib te innkuan gamdang ataitheilo dingin Blacklist in kikoihta :: ZOMI DAILY\nposted on 12 May 2018 at 2:35 pm Lomkholna: Malaysia, News, Sawltak, World\nAbeisa kum 9 sung Malaysia Prime Minister asemngei Datuk Seri Najib Abdul Razak leh azi Datin Seri Rosmah Mansor tepen Malaysia panin gamdang ah ataikhia theiloding in ki khakcip, Blacklist in kikoih taktakta cih theSun pan kiza hi.\nTuni Saturday (May 12) zingsanglam 11:30am hunpawl in Malaysia Immigration Department te’n Facebook leh Twitter tungtawn in agenkhiat uh hi a, Najib te innkuan pen Malaysia gamsung panin paikhiatding kiphallo, ki khakcipta cihi.\nNajib leh azi pen Subang vengsung aom Sultan Abdul Aziz Shah Airport panin tuni zingsanglam 6am hunin vanleng tawh Indonesia gamlam zuanin lengkhiading cih akiza masa hi a, ahi zongin tuzingsang in Subang Airport ah amau nupa kimu khalo hi.\nZannitak akipan Najib te nupa pen Indonesia gam zuanin lengkhiading cih Flight Itinerary thusim pen Media te’n zakha uh ahih manin, Social Media tengah ki thehkhiazakpah hi. Tuabek thamlo tuzingsang inzong Najib te nupa alenkhiat nadingin akiza Subang Airport ah mipi honkhat kikaikhawm ngeingai uh a, kuamah in Malaysia gampanin ataikhiatding phalnailo uhhi.\nVideo: SHAH ALAM: The Light Strike Force (LSF) has been deployed to guard the gates at the Sultan Abdul Aziz Shah Airport (Subang Airport) this morning as the crowd here begins to swell.\nSubang Airport ah mipi tamlua in abuaigawpding kipatau ahih manin Light Strike Force leh palik honkhat kisapbeh in, Airport geiteng ah kicingsak hi.\nHihvai tawh kisai in Najib ngiat inzong Twitter tungah hibangin gelhkhia hi: “Immigration Department panin kei leh ka innkuanpih te gampualam ah paikhiatkhuan hongphallo uh cih hongki zasak hi. Tua thupiakna aom bangin kazuiding uh a, Malaysia gamsung pan koimah paikhialo in, ka innkuan un ka omding uhhi” ci’n gelhkhia takpi hi.\nAtaktak inzong Najib te innkuan pen khualzin in tawlnga hithiatding cih geelna aomtakpi hihtuak a, Najib inzong amazat Twitter tungah agelhkhiatna ah tawmvei ka tawlnga photding a, innkuan tetawh hunnuam kazang photding hi ci’n gelhkhia hi. Ahi zongin Prime Minister asepsung sumvai tuamtuam buaina te hangin gampualam ah ataikhiatding aki phalnailo ahihi.\nNajib ii patkhiat ahi 1Malaysia Development Berhad (1MDB) tungtawn in sum multi-billion-dollar tampitak neksimna “Scandal of Money” om ahih manin, Dr. Mahathir in Prime Minister in akiciamzawh azingciang in hihvai hoihtak ka kankhiading hi ci’n pulakkhia hi.\nPrime Minister angahthak ahi Dr. Mahathir inbel bangmah ki thuhkik nopna, aphu lakkik nopna cihbang hilozaw in, ahi zongin Rule of Law aomkik nadingin kisemding hi ci’n genkhia hi. Najib in Prime Minister asepsung in thongsung ah akoihcip gammakai minthang khatmah ahi Anwar Ibrahim zong asawtlo in thongpanin kumpipa hehpihna “Royal Pardon” tawh hong suakta baihding kici hi.\nMore: Najib te nupa gamdang taisawm kici ahih manin vanlengtual ah kipang ngeingai\nMalaysia director-general of Immigration asemlaitak ahi Mustafar Ali ngiat inzong hihthupen amantakpi hi, Najib te innkuan pen Malaysia panin gampualam apaikhiatding kiphallo hi ci’n genkhia hi. Leitung kumpi thuneihna pen sunkal, zankal in aki lumlet ziauthei cih hih thuthang in hongtelsak, hong phawksak mahmah hi. Malaysia gamsung bangthu hongpiangdiam, kumpisung thuthang te zaknop semsemleh kilawm hi. Sawltak #zomidaily\nPrevious: UNFPA – UN in census vai tawh kisai in Zomite ngaihsutna theinuam\nNext: Prime Minister bekthamlo BN leh UMNO Party makaipi paninzong Najib khawlta\nU.S Visa Fee akhang maw akhanglo US paisawm khat i theihding thu\nVondeih Kep Ding – 151 (Dimno’ Pa)


url: =Kawlgam/Yangon,Tedim Association te tung ah,'Genzawhloh lungdam thu'theihsak kikna - TUNGZANG NEWS\nKawlgam/Yangon,Tedim Association te tung ah,'Genzawhloh lungdam thu'theihsak kikna\nPAHTAWINA LAIPI HONGPIA\nKAWLGAM LEH YANGON KHUAPI SUNG AA OM TEDIM ASSOCIATION TE TUNG AH LUNGDAM KOHNA\nPasian hong panpihna thupha khat hang tawh,kilametna omlo napi'n 2011,November khasung , Yangon khuapi aa kibawl Tedim Association te khuado Pawikhamna pan,hong kipia Pahtawina Laipi kangah theihna hang in,amasa pen in,Ihbiak Topa Pasian tung ah,lungdam kakoh nuam hi.Praise the Lord! Hallelujah!Amen.\nIh Minam te sung ah,LST Pasian kammal(I Timothy 5:18)sung agenna leh Mikang te'n zong,Pahtawi ding aa kilawmte ihpahtawi theih nading,(Honour to whom honour is due)acihna uh tawh kizui-in Kawlgam Leh Yangon khuapi sung aa om TEDIM ASSOCIATION kipawlna te'n ih Minam sung aa,apahtawi ding uh,Mite lakah hong koih/hong ciamteh in, anuai aa,Pahtawina Laipi hong pia khia uh ahihman,ngaihsutna apia, avaihawm,Chairman,Secretary,leh Committee te tung ah,genzawhloh in,kalungdam nathu leitungbup aom ihmipihte'n zong nongtheihpih ding uh deih in,lungdam thu\nkong taangko khia hi.Tedim Association kipawlna Topa'n thupha hongpiahsak semsem henla,Thupikhual,in ih Minam te khantoh theih nading te ah,zingvai ahawmsiam leh alamkaih ding in,JEHOVAH PASIAN in,hong khansausak ta hen!\nIh Minampih te sung ah,Pahtawi ding aa kilawm Mite kimangngilh bawllo aa,ki Pahtawi theihna in,Pasian deihna ahih genthamloh ihpahtawi Mite alungdam ban ah,Minam aa ding sepnopna leh kipumpiahna,lungsimte guan in,thalawpsak ahihman ih Minam khantona lam ah,athapia khat zong kisuak ahi hi.\nKawlgam level aa,Pahtawina hong kipia kangahna athumveina ahi aa,akhatveihna Chin National Day,Golden Jubilee Commemorative(1948-1998)hi'n anihna Momno Tin Anniversary Celebration,Yangon,2003,hi'n tu aa tawh,athumveina Tedim Association te'n zong ihMite sung ah,kawlgam level aa ding ci,laimal gelh tangtang aa,nong thupibawlna te hang un kakisuan tha suak in,hong Pahtawi den ihmipih te khempeuh tung ah,zong kalungdam bek thamlo,mailam ah ih Mi\nte aa ding kasep/kabawltheih na kangaihsut theihna leh makapan theihna,khat peuh ah,asem khia ding in,hilai mun pan ihmite tung ah lungdam kongthuk kik nuam uh hi.Topa thupha tawh'\nPa Kham Khan Suan(Artist Kyaw Kyaw Oo)


url: =Blue Life Mila Tie Front Top in Mimosa | REVOLVE\nfavorite Blue Life Mila Tie Front Top in Mimosa\nShare Mila Tie Front Top in Mimosa on Facebook (opens in a new window)\nShare Mila Tie Front Top in Mimosa on Twitter (opens in a new window)\nShare Mila Tie Front Top in Mimosa on Google (opens in a new window)\nRevolve Style No. BLUE-WS722\nManufacturer Style No. T184 C005\nMila Tie Front Top in Mimosa


url: =Ka Gol Ciang. Agelh ~ Nang Khan Pau - Laibu Saal\nHome > Thuluui/Articles > Ka Gol Ciang. Agelh ~ Nang Khan Pau\nKa Gol Ciang. Agelh ~ Nang Khan Pau\nKa Gol Ciang.\nAgelh ~ Nang Khan Pau\nMi khempeuh aneu alian in hih laimal “ka gol ciang “ cih kammal aci ngeilo mihing aom ding in ka um kei a, aom phial le zong za ah 99.9 in cingei, genngei hamtang ding in lamen hang. Ka gol ciang cih kammal pen abeisa hunte leh tulaitak hunte hilo in, mailam hongpiang ding thute a genkhol ahihi. Hih kammal pen acinu acipa adam suak nakleh apiang takpi thu hi a, kumte hong bei in hunte hongcing leh gol takpi ding hi cihpen theih sa hi napi’n, ahi zong in ka gol ciang cih kammal in ami agol bek tawh manlo’n “Ciang” cih kammal in thu tampi nagen ahihna sung ah, mailam hong tungding hunte ah Lametna/lunggulhna, Ngimna/tupna thute leh Phulak nopna zong akihel na hi gige himawk hi.\nKa golciang, icih pen lam etna/lunggulhna hi. I tung ah hongtung, hongpiang nailo thukhat hongpiang hongtung takpi ding hi cih lametna hi. Ka neulai in, kagolciang tan sawm zo a kawleih kakah zawh ding leh ka pa’n kei cycle hong leisak ding ong ci hi ahih kei leh ka golciang galkap bu ut ing cih bang in lametna kinei hi. Midang tuamtuam in zong ka gol ciang ci a, lametna tuamtuam tampi neiding hi hang. Neulai thu ahih man in, I gol teh lametna bang teng nei cihzong ithei nawn mel kei a, tua mah bangin ka neulai in, lametna kaneihte tangtung hiam tangtunglo hiam cih zong a theician mel ki omlo mai thei hi. Neulai thule neulai kammal zatte lak ah a kizang munpen ahihlo hang I lunggulh le I lamette kibang kimlo ding anuih zak huai mahmah thu khawng zong tampi om thei ding hi. Gentehna in; aki zamun pen neulaithute lak ah, na golciang bang ut ci’n hong ki dotteh akhel nono in zong kidong thei a, tuate lak ah aki gen mun pen in ( ka gol ciang kei Zovok ut) cih dan in, kikhel dawnna zamun mahmah hi hang.\nKa gol ciang I cihpen I neulai in, ei ngiat in lametna/lunggulhna atuamtuam I neih mah bang in, I nule pa khuapih tuipih U nau Sanggamte in zong ei tung ah hinu hipa ong golteh ci a lametna lianpi hong nei uh hi. A diakdiak in inu ipa ten ka tanu katapa a golciang mipil, milian, mihau, leh katek kahuai ciang hong vakding, hong kemding, hong khoiding ci’n hong lamen uh a tuading mah in honglunggulh uh hi.\nTanthum tanli aphak lai ‘n lawmte pawlkhat tawh kam kikum/ holim thei zel in tuabang hunte ah lawmte khat in, kenbel Galkapte athau puak leh a uniform silkte uh ka muhteh ka golciang keizong amaubang a thau golpipi pua in gamsung ah galdo ning ci hi. Pawlkhat in bel Sangsia sep noptuak sa ing, kei zong ka gol ciang sangsia sep sawm ing ong cih teh adangteng in zong ngaihsutna, ngimna leh tupna thu tampi aneihteng ongsuah khe phenphang in, holimna nuamthei mahmah zel hi.\nNaupan lai ahih zenzen hang,I gol ciang a thuding mukhol gelkhol in,ngimna le tupna hoih nono kinei hi. Naupan lai ahih hang lungsim kawi kinei lo in lungsim sung om bangbang ip omlo in,thu hoih nono kisuah khia theizel a, gen kawmkawm mah in I nuih azak hun bang omthei hi. Pasan nasem minthang, Vanleng hawl siam, Siavuan, Lam bu, Galkap bu, Mipil le Mihau cihbang in I gol ciang a, itunzawh ihih zawh nading in lunggulhna, ngimna lianpi tawh kihan ciam hi. Pawlkhat ta leuleu pen video etetna pan thu pawlkhat mukhia uh a, video minta ( kineih siam ) khawng aci tawh akheltat simsim pawl khatin keibel alusu ( migilo) bupa ci hithiat thei un tuadan I zakteh kinui phengphang kawmsa in ngimna ngaihsutna te ki gentheizel hi.\nKa gol ciang I cihna sung ah phulakna zong kihel gige hi. Pawlkhatte pen neulai in kisimmawh phadiak thei a, tua simmawhna athuakkha naupang ten ka gol ciang no peuhmah ong dawm kei ning ei ci’n kiciam thei zel hi. Ka gol ciang no natek tading tuatakciang tu a nong bawldan in ong bawl kiklua ning ci’n kapsa khawng in nagenthei uhhi. phulak nopna lungsim pen hih I golciang ading I neulai pek in ki ngaihsun khol na hi mawk hi. Pawlkhat in bel phulakna pen ahoih lam in ala thei zong ki om hi. A tamzaw ki zawng lua mahmah ahih man in, hih zawnna pen phulak kulding hi ci thei mawk uh hi. Koidan in zawnna phula theiding zawnna icih pen nuntakna nei lah hilo a, neulai ihih zenzen hang, lawmlawm samcia lawm aw, hauhna tawh phu ila kei dia acih khit teh lawmlawm ci’n nuikawm in, khat in onggen beh a, hanciam, thadahlo, thuman in kuhkal lecin I golciang zawnna aphu kila zo ding hi ei..ci nong in, aive mawtaw ci a lungkim mello a kigen hun zong om thei hi.\nKa gol ciang ci a, neulai in I gol ciang ading thu tampi I gen a, lunggulhna, lam etna, phullak nopna cih bang in, lawmte tawh holim, kikum khawm theizel a, ahi zong I golciang ading thu I kigenpih I lawmte pawlkhat agol manlo a si zong tampi om hi. Pasian heppihna tawh ei damsuak a agol takpi ten I neulai ka gol ciang ci a, sepding bawlding lametna tuple ngim I neihteng bangteng hi mah ale ci a, aphawk nawnlo zong kiom khading, Pawlkhat in phawkden in hanciam takpi uh a, agah suah takpi zong kiom ding hi. A thupi mahmah thukhat In, eigelna ei lametnate I gahsuah, alawhcing zokei zong in, Inu ipa ten eitung ah ka tate ong gol ciang hongvan, hong puah, hong zun dingte ci a, lametna ong neihte tun ei agolsuak teng in hih bek I mangngilh lo ding thupi mahmah ding hi. Pumpi cilesa apumgol pong hilo in , ngaihsutna thumuhnate zong golsak le hang, innkuan sung, minam sung ah thuhoih la hoih tampi in ongzuan ding uh hi.\nNang Khan Pau Thuluui/Articles\nItem Reviewed: Ka Gol Ciang. Agelh ~ Nang Khan Pau Description: Rating: 5 Reviewed By: cinpuzomi


url: =Vacations Can Be Murder by Connie Shelton - Alibris\n1997, Intrigue Press\nAlibris ID: 15690319473\nAlibris ID: 15850182595\nAlibris ID: 15766801033\nAlibris ID: 15389318727\nAlibris ID: 13117012299\nAlibris ID: 15835447234\nFine in Fine jacket. Signed by Author 1st edition, SIGNED, Fine in Fine DJ.\nAlibris ID: 15818284043\nSecret's Shadow: The First Cassidy McCabe Mystery


url: =Lupnasung hahsiangding kisawlna hangbektawh US tangvalno khatin api kaplum :: ZOMI DAILY\nposted on 14 November 2018 at 2:48 pm UTC+9:30 Lomkholna: News, Sawltak, USA, World\nUS gamsung ah tangvalno khatpen api in nalupna Bedroom sungteng hahsiangin ci’n asawl manin hehmahmah a, api pen thautawh kaplum ciliang hi. Hih thupiang pen US, Arizona State sungah nung Saturday ni in thupiang ahihi.\nTua tangvalno pen kum 11 bekbek hipan a, lupnasung hahsiangding kisawlnahang bekbek tawh apipen akaplum ahihi.\nApi akaplup khitciangin amahzong amahle amah thautawh kikaplum sawnsawn hi.\nTuatawh kaplup athuak api pen kum 65 aphakhin Yvonne Woodard kici a, Northwest Phoenix, Litchfield Park aom amau innsung tektek ah thupiang ahihi.\nApi pen apu tawh innsung ah Television enkhawm in, atut hithiat laitak in anunglam panin thautawh akaplup hi ci’n AFP te’n genkhia uhhi.\nTua api leh apu tepen tangvalno keptheih nadingin Full Custody phalna angah uh hi a, api in alupna inndeisung siansuah dingin sunthapai asawl hi in, ahi zongin api thugen, api nasepsawl pen mangnuam mahmahlo hi ci’n apu in Police te tungah genkhia hi.\nHihvai tawh kisai in kumpi thunei ahi Maricopa County Sheriff’s Office spokesman Sergeant Joaquin Enriquez inzong agenkhiatna ah api leh apu tepen innsung Couch tutphahsau tungah TV enkhawm in atutkhop laitak in anunglam panin atupa in akaplup hi ci’n kiciantak in Media te tungah genkhia hi.\nA tupa in api akap khitphet in apu inzong delhphei masa hi, ahi zongin delhsuaklo in thaukapna tawh atuksuk ahi azi pen lunghimawhzaw in azi akemding in kilehkik hi. Tuakal in atupa pen amah leh amah thautawh naki kaplum hi ci’n thunei te’n genkhia uhhi. Police te genkhiatna ah tua aki kaplupna thaupen apu ii neihsa ci uhhi.\nMore: Malaysia ah zudawnkhawm lawmta nih thautawh kikaplum\nUS gamsung ah thautawh buaina pen ahunhun in kizathei zelzel a, lipkhap dipkuat huaithei mahmah hi. Nungdiak mahmah inzong US, California aom zuzuakna Bar khatah thau kikapna buaina piangin mi 12 takin sihlawhziau uhhi. Sawltak #zomidaily\nPrevious: British nupi khatin atanu kum 9 aphakdong anawipia\nNext: A 4 veina GZA Khawmpi vai kuppihna ~ Dr. Dongno


url: =Pasian’ ompihna sungah nuntakna :: ZOMI DAILY\nposted on 4 June 2015 at 7:46 am Lomkholna: Article, Biakna, DavidTuang\nTu sung teng i thuzakte lunghimawh nading leh patauh nading vive hong hi pian mawk hi. Bangbang ahi zongin Pasian’ ompihna bekmah a thupi sak tek dingin hong hanthawn nuam ing. Ei thu-um mite’ adingin Pasian sim loh i belh, i muan ding leh i bukna ding a dang khat zong om tuan lo hi. Amah in eite’ adingin i munkip muanhuai, i kidalna lum leh i kihotkhiatna hi-a, a muanhuai pen leh a belh taak pen Topa ahi hi. Tua ahih manin lungsim takpi leh lunggulhna lianpi tawh Topa’ ompihna i ngen ding hi.\n(1) Daniel pen humpi khumna kua sungah a kikhiat loh nadingin Pasian in dal thei lua, kipelhsak thei lua hinapi-in tua bang lauhuainate tawh kipelhsak lo zaw-a, tua lauhuaina sungah ama hoihna kilangsak zaw hi. A gilo mahmah humpite nangawn tawh omkhawm thei hialhial cih pen Pasian’ ompihna hang himawk lo ahi hiam? Daniel in hi bangin Pasian’ ompihna a ngah theih nadingin, amah in siangtho nuntakna tawh nungta bek tham loin, nisim in Pasian maipha zong a, Pasian tawh maan takin kizom den hi. Eite zong Daniel mah bangin i om nak leh Pasian in lauhuaina leh haksatnate tawh hong kipelhsak lo zaw dinga, lauhuaina leh haksatnate sungah ama hoihna hong musak, hong kilangsak zaw ding hi. Amen.\n(2) Shadark, Meshak leh Abenago-te lawmta teng thum zong Pasian in asa mahmah meiphualpi tawh kipelhsak thei lua hinapi-in, kipelhsak lo zaw-a, tua meiphualpi sungah amah(Pasian)tektek in ompih hi. Asa mahmah meiphualpi sungah kikhul hinapi-in nuam takin om hilhial thei-a cimul them zong ton beek lo cih pen, Pasian ompihna hang bekmah himawk lo ahi hiam? Hi bangin Pasian’ ompihna a ngah theih nadingun amaute in, Pasian it in zahtak ngiat uh hi. Milim biak ding sangin a nungta Pasian biak ding mah teel zaw uh hi. Kumpi thuneite thupiakna sangin Pasian thupiakna mang zaw uh hi. Meiphualpi sangin Pasian’ hehna a thuak ding uh lauhuaisa zaw uh hi. Eite zong hih lawmta teng thum mah bangin i nuntak nak leh, Pasian in lauhuaina leh haksatnate tawh hong kipelhsak lo zaw dinga, lauhuaina leh haksatnate sungah ama hoihna hong musak, hong kilangsak zaw ding hi. Amen.\nTua ahih manin, “Topa in tuu banga kei hong cingpa hi,” i cih leh tuu huang sungah i om kul hi. Tuu huang sungah a om mite in, Pasian’ kepbitna leh ama ompihna taktak ngah ding uh hi. Pasian pen amah a beel mite limtakin a\nkempa ahihna i phawk gige ding a, ahi zongin amah beel kei in, amah muang kei leeng limtakin hong kem lo theipa ahihna zong i phawk gige ding kisam mahmah hi. I nuntakna sungah, Pasian’ bek mah beel in, ama ompihna bekmah i deih pen leh i lunggulhpen hi sak ding hi hang.\nPasian’ ompihna sungah bangmah in hong suksiat zawh loh banah lungnopna, lungmuan’na leh suahtakna cihte kicing takin om ahi hi. Bangzah takin lauhuaina om mah ta leh Pasian’ bek mah muangin beel ni. “PASIAN’ OMPIHNA SUNGAH NUNTAKNA,” a nei kim thei dingin mimal kim tungah, Kha Siangtho in a lamdang takin na hong sem ta hen. Amen.\nPrevious: ZIUSA kipawlna in Anthony Lian Lam Mang luangpham/vui ding\nNext: Na nung thuapding na bawl khin hiam?\nSalai Za Lian in “The highest 2014 Myanmar Music Award” hong ngah pahtawina


url: =Selfie Photo kizaihding in Pi 1400 val asang inndawn ah akahto khangno te :: ZOMI DAILY\nposted on 8 August 2017 at 11:34 pm Lomkholna: China, News, Sawltak, World\nManzaih a uk mahmah Photographer te’n Photo ahoihkhat ngahtheih nadingpen hamsa mahmah ci uh a, tamveipi azaihzaih lakpanin khatlenih khawngbek hoihsa in teelkhia uhhi.\nSengam ahzong khangno pawlkhat Selfie Photo kizaihding in innsang mahmah, Meter 450 (Pi 1476.38) asangdawn ah kahto uh a, Selfie Photo kizaih uh cizen hi.\nChina, Jiansu Province sung aomm Nanjing City sungah innsangpenpen in akiciamteh “Nanjing’s tallest building” tungdawn ah kahto in akizaih uh ahihi.\nHih Selfie Photo akizaihna uh innsangpi pen Zifeng Tower kici a, inndawl that 89-storey pha cimawk hi. Tua innsangdawn ah akiphut sikkhuam tungah kahto in akizaih uh cih ThePaper.cn te’n genkhia hi.\nHih khangno te lakah Tong Hu akicipa’n agenkhiatna ah abeisa inzong hih inndawn ah kahtoh kasawmzelzel uh a, ahi zongin Security Guard te’n hongphal ngeilo uhhi. Tutung pen kamphatna tawh amau theihlohkal in ka kahtothei uhhi ci’n genkhia hi.\nInnsangdawn khawngah akahto pawlkhatpen amaule amau aki thahlupsawm, aki suamlupsawm cihtepeuh hitheizaw ahih manin, kuamah innsangdawn ah kahtohding kiphallo ahih manin, Security Guard te’n amuhnakleh khamcip uhhi.\nHibek thamlo adang innsangpipi Skyscrapers te ahzong kalawmte tawh kahto in, Stunt Photo tuamtuam kakizaih zelzel uhhi ci’n genbeh hi. Innsangdawn ah akahto uh ahih hangin Safety Measures bangmah kiging vetlo, kidalkholhna bangmah neivetlo uh ahih manin lauhuai mahmah hi.\nRelated: Selfie kizaihna hangin US$200,000 manneiding Artworks honkhat phutukkha\nHih lawmta te Zifeng Tower dawnah akizaih Photo pen Social Media ah ki thehzakpah zihziah a, ki citziaktek mahmah hi. Police Officer te’n hihbangin innsangdawn ah phalna omlopi in kahtoh pen Publice Order Offences tawh thu kibawlthei hi ci’n genkhia uh cihi.\nSelfie Photo ukdanzong atuamtuam mah hizel ei 🙂 Sawltak #zomidaily\nPrevious: A Khangto zaw nuntakna ~ Rev. Langh Za Kap\nNext: Mizoram Donghu vai siangphot\nLondon khuasung buaina apiangsakpa amin ki pulak khiata ~ ZD


url: =Etlawm sa lua ing ~ Lian Tuang :: ZOMI DAILY\nposted on 16 July 2016 at 10:13 am Lomkholna: Article, Liantuang\nKa neulai kumpi sangkhak simin ka khua (Tuithang) ah ka ciah den hi.\nKa papi (Pu Pum Suan Kam) te tawh kikawl in lokho singpua bawngcing sakol cing in innlam nasep om bangbang sem in nuam ka sa mahmah hi.\nTu hunciangin tua bang hun te ka phawk kikkik a, innlam nuntakzia (Zongeina) te hoih sa semsem in etlawm ka sak sansan thu tampi tak om mawk hi.\nKhat vei ka papite tawh ka unaute teng un Huletlo a cihna ah lo ka kuan ngeingai uh hi.\nNitak lam ciangin ka papi in innkakuam ding khat va sui a, nitak vaiciah ciangin ka u (Paulek) tawh ka zawngkhawm uh hi.\nKinaupang lai hi ding hiam ka lel mahmah bilbel uh hi.\nLamlang khawng ka tun uh ciangin ka papi in “ Nusia man vo tate. Lel lua uh teh. Lamphung lamah singhiang tung khat ah kingam sak un, khuamial kha ni” ong ci hi. “ Nusia leng mi khat peuh in na la lo ding maw, ahih keileh lamkhang khawngah na kipaih sak lo ding maw ” ka cih leh “ kuan ong hih sak de” ong cih san lel a, ko zong ka nusia mai uh hi.\nTua khit ni nih sung khawng lo ka kuan kei uh hi. A ni thumna pawl ciangin ka papi in “ Na innka khuam uh va en un khuamual (khuanawl) ciang ong tungta buang in teh” ong ci hi. Khuam pua dingin ka pai uh leh tua khum pen khuanawl mual ah na kitung lenlan takpi hi. Lamdang ka sa mahmah hi.\nAzingciang lo ka kuan leuleu uh hi. Nitak vaiciah hun in ka ciah uh a, khawlmun khat ka tun uh ciangin Lamsak lamah ngawl (dai, khuam) ding khat na kitung zeza hi. Ka papi in “ tua lai a khuam pen na puak zawh tan puan to dih aw” ong ci a “ A neite heh lo ding maw ka cih leh” “ van kipuakpih a, a heh cih bang om ngei maw” ong ci leule hi. Ken zong ka pua pah hi.\nTawlkhat ka puak khit ciangin ka tawlpian hi. “ Hiah nusia ta lel aw. Gim liang tawl liang a puak ding hi kei ” ong ci leuleu hi. Ka khuampuah ka tun kawm in “ hih pan kuan pua leuleu ding. Anei ten lah thei nawn lo ding a” ka ci hi.\nKa papi in “ Vaiciah a tangzang khat peuh in a ngap tantan na pua vem. Anei ten a tuntunna pan a na pua kei dia. Nunga na innkakhuam zong hih banga mi khat le nih in a ngap tantan ong puak sak cianga khuanawl ong tung hi ven” ong ci hiathiat hi.\nKa lungkim zo nai tuan lo a “ Tua leh hih sing nei te in ei puaksak/ huh ahih lam thei ding maw” ka cih leh “ Bang theih sese kul de. Ei zawh tantan I puak hi lel hi ven. Hih lampi a tawn pen I khuapihte hi limlim hi ven. Bang thasial kul de. Hih sing nei pen na pu zong hi thei, na gang zong hi thei, na u na nau zong hi thei lai hi. Khuapih tuipihte a huhhuh I hi pah ve. . Hih pen I ngeina hi.”ong ci kik hi\nHih bang Ngeina, hih bang lungsim pen hoih mahmah sa in Etlawm ngaungau ka sa sansan hi.\nHih bang ngeina hih bang lungsimsiangthote I minam le mimal kim nisim nuntakna sungah ong inntek semsem ta hen ci in thu ka ngen kha zel hi.\nPrevious: The World Trade Centre 9/11 ~ Thang Lam Tuang\nNext: ZAM Thupuak :: 17 July 2016


url: =Lungzuan La khat: Hong kizuan kik aw ~ Hau Za Cin :: ZOMI DAILY\nposted on 21 March 2016 at 7:00 am Lomkholna: Article, Hauzacin\nLungzuan La khat: HONG KIZUN KIK AW by Nu V. Zen Ngaih Cing\nHAICIIN LA ciin ka ciamteh ziau, Kawlpi ka zin laiin hong kizuak ka lei pen khatveivei ka ngaih ciang ka lungsim hong lawng mahmah leh Zolai Zokam a kicin mahmahna hiin ka ciamteh khat hi. Lungzuanna la ahih manin lungzuan khuangaih ciang hong nem, hong khamuan leh Zomi te ki itna, kiphawkna, i leitung ngaihsutna khempeuh itna bulphuhna ahih lam a kilatna hi ciin thupi kasak mahmah ahi hi.\nLa dawng 12 sung pan khat en suk kiaukiau leng thu tampi kituun a, laphuakte lungsim ban ah thu leh la a theih dan uh, a gennop uh olno, ciantak in a gen siamna te uh ‘skill’ siamna bucing khat ahihna kitel hi. Laphuak pen ‘talent’ (pianpih siamna) hi kici lianga, zong hitakpi mah hiam ka ci hi. A lungzuang khuangai khempeuh in la phuak theilo ahih cianga maw.\nHONG KIZUN KIK AW\nPhuak: Nu V. Zen Ngaih Cing\n1. Bangteng lunglai gel ngaihtam sial ka hiam?\nZankhua sawt in huihkhi a laan dang e\nLei lengthe hong khuang saulim bu al in dawng\nGiahmawh nang bangin zal kikhim mawh ve’ng\nNi leh kha hong kihei kum te hong paal kik ta\nA va namcin ham in malbang hong ko e ngaih\nSian zal i zo ni tuang hong tung kikta e\nNa duang silhpuan hoih tawh hong kizun kik aw\n(Na duang silhpuan hoih tawh nong kizun ding sa’ng)\n2. Lunglai gel inge geltung zo keng ngaih aw\nMimbang i bualna saulim pahtaang nuam ah\nNunnop zil in vabang na lam lai ni\nNa sakmel laukha ka luankhi tawh luai khawm e\n3. Tulkung hiang zam ah khuva lungtuak nihgel\nGenliang mel theilo koplai nunnuam khawl khawm\nHullo pak ka lawh sanggah ka luankhi tawh\nHambangvai lua ve’ng ngaih aw na sulnung ah\n4. Tuun leh zua sik-a liim bang kong belh ngaih aw\nSimlei hinkhua kei a’n khimbang zing e\nSanggah hong nemtu ka lunglai nuamna\nNang tello in zaw naubang ka tei theilo\nZan ihmulo in laikhun tungah amah bek khitui luang in a lungzuan khuangaihna teng a ngaihsutsut laitak khuangbaite hong khuang in, akgil sunga akte hong khuangta a, ihmu manlo in zingkhua hong vak ziauna thu a gen hi. Bangteng ngaihsun a bangteng in lungzuangsak hiam cih zong theilo zah dongin mihing lungzuan khuangaihna om thei takpi hi cih hong lak hi. Zan khuazing a huihnung hiauhiau nangawn a paisa it leh ngaihte in inn hong veh hiding cih ngaihsutna in ‘huihkhi laan kidanng’ thei takpi hi. Ahi zongin huihnungte a ngeina mah na hilel a, ei upmawh bang na hilo hi.\nMihing a lungzuang thei, a dah thei, a lungdam thei, a kap theite mah mikim hi a, a dah theilo, a kap theilo, a lungzuang khuangai theilote a bukimlo hizaw hi.\nLungzuan khuangaih ciang hun leh nite hong kihei in hun khat pan hun khat hong tung zel a, ahi zongin i it i ngaih a paisa te hong kiheikhialo in amau tawh i tatna, i kikholhna, i mitkha ah i hunzatkhop hunte hong kilang in hong lungzuan huai diak a, ahi zongin amau hong kilang kiklo ahih manin lungzuan huai sem hi.\nNi thak kha thak hong tungte, vasa hamte in nang hong sam uh hi, ahi zongin nang nong kilang kei hi. Pasian hoihna phata ama Nipini i zat hunte, hun nuamte hong tungkik ta a, na puanhoih silh in biakinn lam zuanin tonkhawm kik ta ni, ciin a pasal tawh Nipini sim Pasian phata a paikhop hunte uh a mitkha ah hong kilang hi. Ahi zongin a puanhoihte kisilh nawnlo, mite biakinn lam zuanin puanhoih silh in a innkuan un kizui ngetngat, amah a lungzuanna ding bekbek a mu hi. Leitung tuaci banga hehpihna neilo himawk hi. Nunnop, hun nuam i zatni ciang it leh ngaih paisa te ngaiin a mau melhoihna kizepna te i mitkha ah hong kilang kik zel hi.\nA pasal nuntak laiin a nupa un innsungah nuamsa in laam khawm, nui khawm, hun nuam zangkhawm uh hi. Tua bang hun nuam a zatte uh lamet loh laitak a pasal in a sihsan khit ciang a lungsim ah hong kilang kik in, amah bekin tua hun nuamte a mitkha ah bawltawm a, a pasal a phawkna te la in hong sa khia hi. Lungzuan khuangaih ciang i it i ngaihte tawh hunnuam i zatte, i kikholhna munte, a hunte mitkha ah kimu in kigeelgeel a, khitui nangawn kinul zolo thei hi.\nA pasal sih zawh ciang singtung vasa tuang khawm na ngawn eng in khialah a, amau bangin lungzuan khuangaih phawklo in a omlai hunte uh mitkha ah mu kik sak in lungzuanna hong kibehlap hi. Hullo pak nangawn hulta hileh kilawm hi. A hullo ahih hang a lote lungsim ah hinna, thahatna, lungnopna omlo ahih manin lungzuanna, luankhi nulna bek suakta hi. Pak hoih pen zong lungkimna hi nawnlo, etcimloh khuva nupa khawlkhawmte zong kahna ding lel na hita mai hi. Leitung kikhel in mainawtzia ding nangawn a kingaihsut theihlohna leitung ahi hi.\nNumei in a pianna nu leh pa leh sanggamte nangawn nusia a abelh a pasal bek mah hi a, lamet loh laitak, nuamsa ding kipan liailiai laitak a pasal in a nusiat vat ciang a hekna ding omlo, a belhpi pen lah belhtaak hi nawnlo, hankhuk ah kipua dinga buanlei suak ding mai hita… lametna bei kiuhkeuh ding cihna hi. Ahi zongin ei Christian te adingin lametna khat om lai a, vantungah Pasian ang ah kimu kik ding cih lametna i nei hi. Tua bekbek mah in hong nem in kinepna ahi hi. Tua zong leitung lungsim tawh i ngaihsut ciang ngaihsut hamsa a, kinep hamsa hi. Hong nem dingte a omloh taktak ciang leitung bel ‘the bangin a hawm’ hi takpi hi.\nLa phuaknu lungsim ding ingaihsutpih ciang leitung ah lungzuan khuangaih a haksat dan, a khuangaih huai dan, dahna kahna gam ahih dan, lawpna lametna khempeuh a bei kiuhkeuh theih dante kimu thei hi.\nNa ut leh kahpih inla, na ut leh nuihpih in. Na ut leh sakpih inla, na ut leh dai dide in ngai in. Leitung zaw, it leh ngaih tawh kikhenna ahih manin it leh ngaihte in hong paisan ciang a haksa mah hi. Laphuakte in, ‘i khualzinna gam hi’ a cih uh hang, kimu kik nawnlo dinga khual kizinsan zong a baih hetlo ahi hi. Vantungah kimu kik ni cih bek hi a, mihing ngaihsutna bek in bel hong neemzolo hi takpi hi.\nTua ahih manin tomkal i nun sung, i kholhkhop themcik sung bekbek ki it mahmah ding, kingaih mahmah ding, siamna, hoihna, ki itna te i kilah cimloh ding ahi hi. Cikciang kimu kik ding, cik ciang kikhen ding, kimu kik ding maw kimu kik nawnlo ding cih kigen theilo hi. Nuntak sung tomcik manpha sak ni. I sih khit i pai khit ciang i kingaih hang, i ki it hang i hih theih tawm mahmahta hi. Itna simloh kuamah tungah leiba na nei kei in. Leitung i tenna gam hilo hi.\nThukhupna: Laphuak Nu V. Zen Ngaih Cing lungzuan khuangaihna i thuakpih a, ama itna la ngaihte hangin eite zong i lungzuanna tampi hong nem in i khitui hong nulsak hi. Zolai Zokam a zuun bek hilo in i nuntak sungah thu tampi hong phawksak, hong theisak, hong sinsak ahih manin amah Nu Cing leh hih la CD ah hong khumsak Lengtonghoih Studio, Lamka te tungah lungdamna lianpi i pulak nuam hi.\nPrevious: Istanbul Shopping Mall gei ah Suicide Bomb puakkham, mi 4 si\nNext: US gamsung khualzinna pawlkhat – 79\nKawlgam mi nahih na angtang hiam? ~ Pau Khat Suan


url: =Malaysia leh North Korea: Misi luangkhat leh mihing 9 kikhekding ~ ZD :: ZOMI DAILY\nposted on 30 March 2017 at 8:34 pm Lomkholna: Korea, Malaysia, News, Sawltak, World\nKim Jong Nam kithahna vaitawh kizomto in North Korea gamsung aom Malaysian gammi te aciahding khakcipmawk uhhi. North Korea gamsung ah Malaysian gammi akigawm in mi 9 a awkciplai uh hi a, tuate pen zingcing Friday ni zingsanglam in Kuala Lumpur International Airport (KLIA) hongtungding kilamen cih CNA pan kiza hi.\nTua a awkcip tepen North Korea panin hongciahkhiat uhciangin vanleng mawkmawktawh hilo in, Royal Malaysian Air Force tawh hongciahding uh kici hi.\nBanghangin North Korea in hih mi 9 te aciahding in phalta?\nKim Jong Nam ii aluanghawm pen asihni February 13 ni akipan Malaysia gamsung ah aki kemciplai ahihi. Atapa Kim Han Sol in aluanghawm lading in Malaysia hongpaiding kicici himahleh tunidong hong pailo hi. Hongpai ngamlo hihtuakpian zawmawk hi. Apa zong kithat ahih manin amau nuta zong aki thahding patau uh kici hi.\nKim Jong Nam pen North Korea te ii thahsak hiding kici a, anuntakna athahsak bekthamlo un, aluanghawmzong deihtuak mahmah mawk uhhi. Tu’n tua asikhin Kim Jong Nam ii aluanghawm tawh North Korea gamsung ah a awkcip, aciahding akiphallo Malaysian gammi mihing 9 te akikhek hiding kici hi.\nBanghanghiam cihleh Kim Jong Nam ii aluanghawm pen tuni nitaklam 6pm hunpawl in Kuala Lumpur Airport pain Malaysia Airlines tawh ki puakhia tading cih kiza hi. Tua aluanghawm apiakkhiat ciangin North Korea gamsung ah aciahding aphalloh Malaysia gammi tezong zingciangin aciahsak panding uh ahihi.\nHih misi luangkhat leh mihing luang 9 akikhekding vaipen Malaysian prime minister Najib Razak leh North Korea gammakai te thukikupsimna “Sensitive Talks” khat nei uh a, tua thukikupna panin thukimna ngahin akikhek hiding kici hi.\nTuni nitaklam 3pm hunpawl in Kim Jong Nam ii aluanghawm apuading in aki ummawh Van khat MASkargo “Malaysia Airline te ii Cargo” ah kilutpih cihi.\nNitaklam 6pm in Malaysia Airlines tawh Kim Jong Nam ii aluanghawm pen kipua khiading ah China, Beijing City ah kitun masading hi.\nAsi luangkhat apusuah khitciangin zingciang ahing mi 9 te North Korea panin Royal Malaysian Air Force tawh Malaysia aciah theipanding uh himawk hi.\nHih asi leh ahing luang kikhekna vaipen Malaysia Inspector-General of Police Khalid Abu Bakar inzong Reporters te tungah gencianna neinuamlo hi. “Kim Jong Nam luanghawm vaitawh kisai in aki vaihawmkhat omhi. Banghiam cihpen genkhia nuamkeng, ahi zongin Statement hongki khahkhiatding nangak un” ci’n News Conference ah genkhiaziau hi.\nIh zakzaksa mahbangin Kim Jong Nam pen tulaitak North Korea Leader asemlaitak ahi Kim Jong Un ii sanggam (nu kibanglo, pa kibang) ahihi. Kim Jong Nam pen February 13 ni in Kuala Lumpur Airport (KLIA2) sungah numeinih ki suamlumsak a, tuavai hangin Malaysia leh North Korea gamnih pen kizopna Relationship siasakgawp hi.\nAgamsung aom Ambassador tetuak ki hawlkhiatsak uh a, ahi zongin agamsung aom gammi te aciahkhiatding kikhakciptuak uhhi.\nRelated: KLIA2 sungah Kim Jong Nam kithahzawh khakhatsung thupiang te ~ ZD\nNorth Korea gamsung ah ciahkhiatding akhakcip uh Malaysia gammi akigawm in 11 aom uh hi a, nungdiak in tualak ah mi 2 tepen ciahkhiathei uhhi. Tua aciahkhia theitepen United Nations kipawlna, World Food Programme ah nasem te ahi uhhi. ZD Sawltak #zomidaily\nPrevious: Singapore Changi Airport ah Emirates leh Scoot Aircraft kinawkkha ~ ZD\nNext: Nuntakna lamlak – 4 ~ T. Sawm Lian\nBuddhist siampu Wiratha in Trump tawh kibang hi’ng ci ~ Thang Khan Lian\nMalaysia Zomi Khuado Pawi Tangkona (Zomi Idol leh Zolia & Zotaang)\nVantampi pua in hongciah uh\n19.11.2014 Tuni leitung thuthang te\nDr. Dongno thugenna ~ Zomi Nam Ni 2017 Malaysia


url: =[Free ZiP].Great Van Duren - Are You Serious Album [Full Download) 2020\n11-05-2020, 11:21 AM\nZIP Mp3(Hot) Van Duren - Are You Serious Album xxDownloadxx 2020\n(Leak NEW). Van Duren - Are You Serious ((.Album (^zip^)) 2020 Torrent Download )320 kbps( Mp3 02.11,2020 Mp3 Complet / Update Télécharger Van Duren - Are You Serious Album / Zip File! Download Van Duren - Are You Serious Album\nLink with Album : http://allmusicalbums.host/van-duren-are...-download/\nAlbum Full# Download Van Duren - Are You Serious 2020 Working Zip\n#BESTALBUM# [Mp3 @Zip) Telecharger Van Duren - Are You Serious Album Gratuit\n|ZiP) Van Duren - Are You Serious Album Download Full 2020\nVan Duren - Are You Serious (2020) » Free Album Download\nVan Duren - Are You Serious Album., Download.; Leaked..02.11,2020\n(Get) Van Duren - Are You Serious Album Zip Download Zip\n02.11,2020 Zip File! Download Full Van Duren - Are You Serious Album\n[(Download)) Full Van Duren - Are You Serious Mp3 Album 2020 (Zip)\n(2020) Van Duren - Are You Serious Télécharger (Album Gratuit)


url: =Cing Khup leh Ngam Bawm tangthu :: ZOMI DAILY\nposted on 7 December 2015 at 11:50 pm UTC+9:30 Lomkholna: Article, Literature\nNidang lai-in a ki thutuak mahmah lawmta nih om uh a, lo peuh a kilawm thei zel uh hi. Ni khat ni ciangin anihun pasal a nei tuak uhi. Lamdangtakin a gilnat uleh a sung vua nau tat a ki tuak hi. Amau zong lamdangsa-in kikum uh a, “Lawm aw, i naute numei tuak a hih uh leh kizawl sakin, pasal tuak ahih uh leh zong ki zawl sak ni. Numei leh pasal ahih uleh ki tengsak ni”ci-i’n a kiciam uhi. Nau hong neihtuak ciangun khat numei, khat pasal hong hi a a pasal Ngam Bawm phuakin a numei Cing Khup a phuak uhi.\nHun hongpai zel a, Cing Khup’ nu’n atanu leh Ngam Bawm gawm ding hong sawm hi. Ngam Bawm a bawlsiat le a tung a athilhihdante hong kisikta hi. Ngam Bawm pen Cing Khup’ nau Sialcing a ding a zol sawm uh hi. Cing Khup nute’ lolai a mawngsing lianpi sim leh mal sun aka zei-zai ahiang in mual bang khum hial khat a po hi. Cing Khup’ nun tua mawng sing Ngam Bawm khiasak a Sialcing tawh kithuahsak ding a lunggel hi. Tua dingin Ngam Bawm cialding sawmin naanglom khat tawh kuan a, a bawldan uh kisuangtakin ava gen ngamkei hi.\nA tua cih na lamin a nanglom lem khinin a hong ciah kik hi. Anu hong kipan kik a, a khausum peh tawh a kuan hi. Aman zong gen ngamlo-in akhausum tawi apehzawh ciangin hong ciah kik hi. Tua khit ciangin ava kuan kik leuleu a, a tawpna-ah a va gen hi. Ngam Bawm in zong na nial samlo-in na mang pah vanglak hi. Inn a tun ciangin Sialcing sam a” zing ciangin Ngam Bawm sing khiatna-ah na va zui dinga, lolai khawngah na kipuk khem khem sak dinga, ahong phot ciangin na na kawi zel ding” ci-in thuhilh sim uh hi. Zingkhua hong vakin sun-an meh limtak bawlin Sialcing puasak uh a, lokuan dingin Ngam Bawm va zawnsak hi.Ngam Bawm gawsem leh thau pua kawm, heipi liangbatin Sialcing’ lolamah a zui hi.\nKa silhpuan tang aw ka kaihdial tang aw, Ka sialcing tawh laitawi ton ve aw\nSilhpuansia nong ci kaihdial sia nong cih, Nang Sialcing tawh laitawi tawn lo leng,\nCing aw na malnuan na tun lungmawl in, Pamlo sang singsawl khian ei sawl e\nKa semgua pan tang kawlhei liangbat ing, Tulsing lel a khua va thil inge,\nCing aw na laukhan’ naubang hong nui in, Melmuh dingin thilmun hong leng aw:\nCing aw na laukha mel mu nuam ing e; Khattang koi-ah sawlbang na hei hiam\nThilmum hong leng e Cing aw na laukha, Khaubang ciahna leibang lel maw’nge,\nCing aw na laukha tangbang i kholh nin, Tung sunni vaibang thamsawt hen aw,\nMuikhua zingta e seinou tam gual aw, Tunsiang sihkhum bang zuanta ni e,\nCing aw na laukha tangbang ka kholh nin, Tung sunni vaibang thamsawt hen aw\nKa tem apai a kuah leng ci buang ing, Zawlcing kama-ah pai leh cinge,\nKa tembang mi tem a om ve diam aw, Zawlcing bang mi’ nau a om ve diam,\nVabang hong leng aw damtui tanggual aw, Sialbang lian leng hei nawnlo ding hi\nKa siallum pan ing na kawlciang pan ing, Cing sesul sa bang ka zui mawhe,\nKa buktual zang a zozam ka suan in, San in pal ven ngaih in lo mawh e, Vual in lo thei ka sinlai- ah damtui ata e,\nPrevious: Suangtang Nga ~ Hau Za Cin\nNext: Cial thuahthuah – 2 Tim 4:4\nSubway Khai pi says\n6 December 2016 at 6:23 pm\nZak nop mah mah ei Topan a gelh khia te tungah thupha tam pi Hong pia hen\nLeave a Reply to Subway Khai pi Cancel reply


url: =Samuel Nihna 6 | Siantongluan\nSamuel Nihna 6\nDavid in Israel-te a kiteelkhia mi tul sawmthum khawmkik hi.\nTua ciangin David in kherub-te tungah a tu, Vanglian Topa min tawh a kisam Pasian Thuciamna Singkuang tua mun panin a paipihto dingin amah tawh a om mi khempeuh tawh Baalejudah-ah a pai hi.\nAmaute in leeng thak khat tungah Pasian Thuciamna Singkuang pua uh a, mualtunga om Abinadab inn panin paikhiatpih uh hi. Abinadab tapate Uzzah leh Ahio in leeng thak tungah Pasian Thuciamna Singkuang koihin hawl uh a, Thuciamna Singkuang mai-ah Ahio a pai hi.\nTua ciangin David leh Israel mite khempeuh in Topa mai-ah a tha neih zahun la sa-in, laia khausai lasaknate, harp khausai lasaknate, khuangneute, kuangtuahte, leh daltuahte tumin lungdamin a lam uh hi.\nNakon ancilna mun a tun uh ciangin bawngtalte muktu ahih manin Uzzah in Pasian Thuciamna Singkuang lamah a khut zanin len kha hi.\nTua ciangin Uzzah tungah Topa hong sinso hi. Amah in Thuciamna Singkuang lamah a khut zan ahih manin Pasian in tua lai-ah amah vatlum a, Pasian Thuciamna Singkuang gei-ah amah si hi.\nTopa in Uzzah gimpia ahih manin David heh hi. Tuni dongin tua mun pen Perezuzzah kici hi.\nTua ahih ciangin tua ni-in David in Topa kihta hi. Amah in, "Topa Thuciamna Singkuang bangci-in ka kiangah hong tung thei ding ahi hiam?" a ci hi.\nTua ahih ciangin David khuapi sungah Topa Thuciamna Singkuang a paipih ding David utlo a, Gath khua mi Obededom inn-ah paipih hi.\nTopa Thuciamna Singkuang Gath khua mi Obededom inn sungah kha thum sung om a, Topa in Obededom leh a innkuan khempeuh thupha a pia hi.\nTua ciangin Kumpi David kiangah, "Pasian Thuciamna Singkuang hangin Topa in Obededom innkuan leh ama neih khempeuh thupha pia hi," ci-in kigen hi. Tua ahih ciangin David pai-in Obededom inn panin David khuapi-ah lungdamna tawh Pasian Thuciamna Singkuang paipihto hi.\nTopa Thuciamna Singkuang a puate kal guk a suan khit ciangin amah in a puate tawlkhat khawlsakin bawngtal khat leh bawngno thau khat biakna-in a pia hi.\nTua ciangin a tha neih khempeuh tawh Topa mai-ah David lam hi. David in saihadial siampipuan khat silh hi.\nTua ahih ciangin David leh Israel mi khempeuh in otna leh saki tumna awging tawh Topa Thuciamna Singkuang paipihto uh hi.\nTopa Thuciamna Singkuang David khuapi sung hong tun laitakin tawlet panin Saul tanu a zi Mikhal hong khuadak a, Topa mai-ah Kumpi David diangin a lam mu hi. Tuanu in a lungsim sungah amah simmawh hi.\nTua ciangin amaute in Topa Thuciamna Singkuang hong tumpih uh a, David in ama-a dingin a lamsak puanbuk sung ama mun dingah a koih hi. Tua ciangin David in Topa mai-ah meihal biaknate leh thunuama biaknate a pia hi.\nDavid in meihal biaknate leh thunuama biaknate a piak khit ciangin amah in Vanglian Topa min tawh mite thupha pia a,\nIsrael mihon buppi, mi khempeuh, numei leh pasalte tungah anlum pheng khat, sa baak khat, leh leenggahkeu pheng khat ciat a pia hi. Tua ciangin mi khempeuh a inn ciat uhah a ciah uh hi.\nTua ciangin a innkuante thupha a pia dingin David a ciah hi. Ahih hangin David a dawn dingin Saul tanu Mikhal hong paikhia a, "Tuni-in Israel kumpipa, mi mawkmawkte khat maizum loin a guak om bangin, a nasemte numeite muhna-ah tuni-in a tangguakin omin, amahmah bangci kipahtawi ahi hiam?" a ci hi.\nTua ciangin David in Mikhal kiangah, "Topa mi Israel-te tungah ulian dingin a hong koih dingin na pa leh a innkuan khempeuhte sangin kei a hong teelzaw Topa mai ahi hi. Keimah in Topa mai-ah lungdamna ka bawl ding hi.\nHih sangin a simmawhhuai zaw-in ka kibawl lai ding a, nangma mit bekah a ginalo ka hi ding hi. Ahih hangin nangma gen numeite in keimah hong pahtawi ding uh hi," a ci hi.\nTua ahih ciangin Saul tanu Mikhal in a sih ni dongin ta nei thei nawnlo hi.


url: =Gamvai Thusinna Lawhcing (Tedim leh Tonzang)\nTedim leh Tonzang- ECODS gamvai thusinna-ah iPACE kihel\n2013, Nov 11 - 23 sung Zogam huam Tedim leh Tonzang ah Penglam 3 movie ong bawlkhia ahi- ECODS (Environment Conservation and Community Development Society) in Zogam le Zomite khantohna ding lunggulhna tawh “Kawlgam Gamvai kikhelna sungah Khangnote Kihelzia (Youth participation in Democracy transition in Myanmar)” cih thulu tawh gamvai thusinna nei uh hi.\nTua lai-ah leitung ah Democracy akizelh nading nasem, World Learning-te’ sang ahi- Institute For Political And Civic Engagement (iPACE) pan thu hilh Sia 2 zong kihel thei hi.\nTedim khua sung bekbek ah mun 4 bang ah bawl uh hi. Hih thusinna pen kaal nih sung sawt-in khangno 60 val bang kihel thei a, tua thusinna ah akihel khangnote mah tawh khua 8 (Lamzang, Gawngmual, Teeklui Saizang, Tuitum, Tungtuang, Mualpi, leh Phaitu) te-ah thusinte hawmsawn kikna ki nei hi. Phaitu khua mi tam kihelna pen hi a, high school sang zangin sangnauppang bup mi 300 val bang kihel hi.\nHih thusinna ah Human Rights, Rights and Responsibilities, Youth and Governance, Democacry Principles, Constitution, Citizenship, Strategic planning le Federalism cih thute kihilh hi. Thusinna-ah a kihel mipite’n hi bang thusinna pen khua kim ah kinei zo leh cih lunggulhna lian pi nei uh hi.\nNang Sian Thawn


url: =Home > E-cigarette kit > Vape pen pod > Airis MW oil pen 2 in 1 CBD Vaporizer Pods for wax and Oil\n| Earn 16 points\nUS$ 16.49 / Piece\nUS$ 16.49 US$ 13.55 US$ 13.03 US$ 12.37 Inquiry\nPlease Select Color Black Red Mixed Color\nPiece US$ 16.49\nIntroduction and parameters:\nUse for?wax and CBD\n1. M/CBD Tank: ocell ceramic coil technology\n2. W/Wax Tank: heating chamber separated technology\nBattery Capacity?350mAh rechargeable\n1. Newest vaporizer 2 in 1 kit in the market\n2.Concentrate and CBD tank both available\n3. Newest OCELL heating technology\n6. 0.8 capacity tank, easy refilling\n7. Spring pin for better connection\n8. Six months warranty for battery, three months warranty for the atomizer\n1*M CBD tank\n1*W wax tank


url: =BIAKPIAKNA SANGIN . . KA DEIH ZAW ~ MUC\nAdmin 10:00:00 PM Articles, Religion Articles\nIsaih 1:13 sungah Pasian in Sabbath deih nawn keng acih thu Hilhcianna:\nMaymyo ka omlai, 1993 gual Sabbath nikhat-in, huangsunga vaimin gaute, naupang khat in ong gusim den hi. Kei zong ka pang sim hi. Huangsung onglut ciangin mi 2 ongpha uha, khat pen kongkhak ah gaalvilin om hi. Akhatpa in vaimimgau abal laitakin paikhiankhian-in a ban ah ka man hi. Lau lua-in kigaih vatin ong ena, ong khah in, Ks 60 ong pia ning ong ci hi. Tua laitakin gaalvilpa lau-in alawmpa nusiain taisim hi. Ka matpa amin kadot ciangin,” thei keng,” vive ci hi. Na nute, na lawmte in ong bangci sap hiam ci ta leng, “Thei keng” ci den hi. Na min na gen leh na vaimin balsa gap 3 teng ong pia ding, ka cih leh, tua le gap sawm ong pia in maw, ong cito sawn hi. Tua ciangin aban guhgak semsemin, na min nagen kei leh Police ah ong puak ding ci’n inn lam-ah kapai pih hi. Inngei tunciangin, “Vok nam, vok nam lua, kei ut ke’ng “ ci’n ong kipek hi. Innkimkot pihin kaetpih hi. “ Kozong voksa ne kei ung, veng pualam-a Lisu-te khawi gimnam bek hi,” cih kawmin, vok mulo ahihmanin, innsung ah ong lut ngam pan hi. Tutphah tung ka tutsak leh, “Na tanu ken thei, ko sang kahkhawm” ci’n maivil theihna tuamtuam zong lai nong hi. Na min nagen kei leh Police kiang ong puak tading hing, ka cih teitei ciangin, “Norman” hi ong ci hi. Amah pen SDA bang maha voksa nelo biakna nei khat ahi hi: Vok gim nam tuazaha lipkhap zah dongin a biakna ah citak bilbel napi, vaimim gau guk ding le min gen nuamlo-a zuauphuah ding pen haksa salo mawk zel hi -- biakna vai akipattahna ah biakna pen minam neihsa suahin kuhkal dingin akipattah hangin dikna kimangngilh kha hiding hi. Pasian zia pen “Thutang le hehpihna kikawi, Late 85:10 ci hi. En ibiakna ah tua imangngilh kha hiam?\nJews-te in Pasian nusia, mangngilh uh hi. Sakolte late in apu thei lai buangsam napi Jewste in Pasian mangngilhta ci’n Pasian in Isaih tungah gentehna pia hi(1:2-3).\nPasian bangci mangngilh uh hiam?: Mawhna le gitlohna lungsim vom, tua tawh khangin gamta uh: tua pen Topa anusiatna uh hi, ci hi. (1:4).\nTua manin gim thuak dinguha, a gam uh ki nusia ding hi, cin Pasianin genkhol hi. Zion tanute(Jerusalem khua mite) lobuk bangin kinusia ding hi, ci hi(1:5-9).\nJerusalem le Juda-te pen Sodom le Gomorrah tawh genkak zah dongin Pasian mai-ah gilo uh hi(1:9-10).\n2. Itna, thumanna, dikna le hehpihna Awlmawhlo sa-in, Biakpiak Kuhkal pong mawk pen Pasian in Deihlo:\na. Ngai dih un, na biakpiakna neunaute uh bang ahiam? Keimah in bawgtal thau limci tampi biakpiak nadingin kisam kahi kei hi. Biakpiakna sisan hangin kanuam tuan kei hi. Biakna pia dingin nong pai uh ciang, bang hangin, kihhuaipi-in biakinn huang ong sik nahi uh hiam? Pasian in ci hi(1:11-12). Hihte ah Judahte in Pasian tungah biakpiakna ahahkat mahmah hangin Pasian lungdam lo cih ong lak hi. Banghang hiam cih leh, gitlohna, nusialo-in biakpiak hangin akhiatna omlo hi Pasian in aci nuam ahi hi.\nb. Tua manin, man neilo biakpiaknate ong paipih nawn kei un, sabat le khade nite le kikhopnate ka ning hi, Pasian in ci maita hi. Ahang pen, Judahte in tuate hahkatin abawl uh hangin, Pasian deih lungsim thumana, itna, migitnate awlmawhlo uh ahiman hi. Thungetna saupi na behlaplap-in khut tungah sisan bangsa-in thungetna saupipi na neih uh hangin ka ninglel hi, ci hi. (1:15). Tuate omlo-a sabbath, khadet nite ah biakpiakna a paipih hangin lungsim kipuahphatna omlo-a biakpiakna pen Pasian in deih masa lo hi(1:13-15).\nEi SDA-te etteh dingin lungsim sung thumanna le migitna, itna awlmawh lopi a doctrine tungah citak depin, sabath tan voksa nekloh, sawm-a-khat piak, vegetarian hihna bek pen Pasian lungkim biakna man hilo, cihna hi.\nGamtat hoih pen Kha in ilungsim sungah ong gamtat ciangin eite sungpan ong luangkhia thei pan ding hi. Lungsim sung pianthakna agennuam ahi hi. Doctrine bulphuha pianthak ding hanciamna tawh kilehbulh hi. Paianthakna dik a om nadingin kalsuan zia ding abanbanin om hi. Azom ah ong genbeh hi.\nd. Ong pai un, kikum khawm ni, na mawhnate uh sisan abat hangin, vuuk bangin kong paak sak ding hi. Thu mangin nong pai uh leh, na leitang pan un gah hoihbelte na ne dinguh hi; nong nial uh leh namsau in ong valh ding hi, Topa kei mahin kong gensa hi, ci hi(1:18-20).\nPasian in lungsim kitam-a amah zuante tungah pianthakna le dikna pia ding hi. Hihmun in mimal le Pasian kizop akisapna ong lak hi. Ipawlpi muanglua-in hih kalsuan nading cial thupi imangngilh kha kei hiam?\nHih dinmun in Pawlsung makaite le nasemte in Pasian na asepna ah agamtat gitlohna(corruption) ong lak hi. Eite ading diak bangin ih makaite in golhguk koici lak, koici piak hiam cih dong ong huam hi. Pawlsung buaina ong om ciangin kumpi zumte ah letsong limci (golhguk/ niangtuiman ci-in “bungh” (b,fESpf ykH;) bangzah tawh thukhen mangte le kumpi sitnite tungah hawhsim ihiam? cih dong ahuam ding ahi hi.\nHih atunga (a, b, c, d, e) thu omteng ikaihkhop ciangin, Juda-te le Pasian kikaal ah thu omzia ong kimu thei hi. Pasian in Juda-te pen thuman le dikna kemcing dingin asawl ahi hi. Tua adingin biakpiakzia tampi zong pia hi. Tua biakpiakziate in thuman-a dikna le hehpihna bulphuh nading le nuntak pih nading ahi hi: thuman thutakna, itna, hehpihna, khualna nei ding uh ahi hi. Tua ding kimlai, makaite akipan, a minam bup un, ngongtat, hehpihna le maisakna neilo, meigong tagahte pampaih, letsong le golhguk piazote bek huam bawl uh hi.\nTua bangin Pasian deihloh teng gamta napi uh, sabath , khadetni, le biakpiakna te kuhkal takin pia vet uh hi. Tua bang hi leh Pasian alung kim ding sa uh hi. Tua bang gamtat kihhuai tawh sabat khade ni le biakpiakna neih pen Pasian in ning ingh, akihiatna om kei aci ahi hi. Pasian deih pen thuman diktatna, hehpihna, khualna lungsim bulphuh biakpiakna ahi hi.\n1. Hih attunga thu omzia ah, Pasian in ama piaksa sabath le khade nite mawk deih nawn vetvetlo-a a gen hilo hi. Tua Sabbath le biakpiaknate’ laigil ahi Lungsim siangtho le gamtat siangtho awlmawhlopi-in Juda-te in a sabbath, khade ni le biakpiak akuhkal pongmawk uhpen kih ing aci ahi zaw hi. Tua Sabbath le biakpiakna dangte pen Kha nuntakna taktak-ii lim bek hi-a, ataktak pen Pasian deih itna, thumaanna, dikna, khualna le Hehpihna ahi hi. Tuateng kinlopi-in, Norman bangin, Juda-te in a puatham biaknateng kinbawl zaw kha den uh hi—agol penpen meh neu tawi sak uha, aneupenpen meh gol tawi sak uh hi. Tua bang lungsim tawh Sabbath atan pen uh deih keng aci hi beka, Sabbath limlim pen Pasian in deihlo hi ci-a, tua Laisiangtho mun bulphuh pen, athudopphah tellohna le a khiatna lak khialhna ahi hi.\n3. Tua manin eite in zong Sabath zang, gupna sang cihbek hilo-in izuih biakna le ngeina-ii laigil telin, tua thubul tungah kinga-a Pasian deih nuntakzia tawh inuntak ding ei le ei iki ngaihsut ding ahi hi. Tua hikei Pasian in “SDA-te Sabbath tan ka ning ta hi” ong ci ding hi.


url: =Tulaai Leitung Thuthang tuamtuam te Updates (Sep 7) :: ZOMI DAILY\nTulaai Leitung Thuthang tuamtuam te Updates (Sep 7)\nposted on 8 September 2017 at 9:31 am Lomkholna: Khawmpau, News, World\nMumbai Bomb Puaksak Pa thahding in thukikhen ta\n1993 kum India gam Mumbai Khuapi sung ah Bomb puakhamsak in mi 257 athat Firoz Khan leh Tahir Merchant te lawmta September 7,2017 ni in Mumbai thukhenzumpi te thahding in thukhenna neat uhhi. Amua peen mi 5 hi a nihpen India pan taikhia in Portugal 2005 kum in kiman ahihman in sihnathaukding in thukikhen a khat ahih leh India gam pan kum 10 thongkhum uhhi. BBC NEWS\nNorth Korea te huihdiikna kongvang kihubit tading\nUS te ngetna tawh UN in North Korea khauhtak a gaakna apiakna nuai ah khat ahi China gam pan North Korea huihdiikna kongvangte Chinna ten hucipding cihtawh kisai in China ten kathukim uhhi ci in Foreign Minister Wang Yi I September 7,2017 ni in genkhia hi. Hi bang in Senten kongvang huksak leh adiak in Oil-Sathau tawh kisai in hamsatna lianpi tuakding uh ahihman in vaaisah mahmahkha unteh cih genbeh hi. CNN NEWS\nUSA gam Tui le Mei tawh\nUS gam ah akinaak lau mahmah Hurricane Irma kici huihpi leh guahpi tulhualzong in Tuikulh gam ahi St Martin,St Barts leh Barbuda te September 7,2017 ni in nasiatak in nawka atawmpeen misi-9 kimu ta in Inn le lo Mawtaw tampitak kisiakhin ta hi. Zing let Thai ah US Leitang ahi Zomi MIhau tengteenna Florida State ongnawkto khading cih Mipil ten genkhol ahihman in tuni pan kipan in Sangte kikhak in muanhuaina mun zuan in kitaai ziahziah ta hi.\nAlamdang mahmah khat ah Miami Beah Major te zong Khuasungpan paikhiata hi. Hih huihpi in South Carolina state zong nawktopding ahihman in Gov aitaang in US President Trump in thukin kidopding September 7,2017 ni in taangkosak hi.US gam ah hibang in tuikhang in akibuailaitak mah in California State lam leuleu ah Nasiatak in gaamkaang mawk hi. US TODAYS NEWS\nISRAEL ten Syria Gam Kap\nIsrael Gaalvanleeng te genkhollopi in September 7,2017 ni Western gamte in Syria ten Chemical thautang koihhi ci a upmawhna munteng in bomb nakhiat mengmeng uha Syria gaalkaap-2 zong si hi ci in Syria thuneite in September 7,2017 ni in taangkokhia uhhi.BBC NEWS\nChina Billionaire in US Asylum ngen\nSen gam mihaumahmah golhguk muanmawhna tawh Sen kumpi ten matsawm in Sengam pan ataaikhia Billionaire Guo Wengu in US gam ah omtheihna ngenta hi ci in amah ahuh ahi a Sitni Pa in September 7,2017 ni in genkhia hi. VOA NEWS\nRelated: South Korea ah McDonald’s kizuak te bawngsa minlo ci’n ki Complaint\nSouth Korea gam ah Lungpho mipi te leh Palik te Kibuai\nUS leh South Korea te kithukimna dung zui in South Korea gam ah THAAD Thautang beengkhia te athuah uh kizangtheita cihthu South Korea gaalkaap ten September 7,2017 ni in ataangkophet in mini honkhat in deihlohna lungphona nei uha aphelh Palik te tach buaigawp uhhi. Adeihlohna ahangbulpi uh bell Tua koihsese le uh North Korea in ongkapding cih alau uh hihi.\nPrevious: Ambulance leh mawtaw kitaihkha in, Motorcycle honkhatzong nawkgawp\nNext: Papi khatin atanu 623 vei buan ahih manin, kum 48 thong kiading\nHUN mahmah! ~ Hau Za Cin\nPresident Barack Obama leh tuhun Kawlgam (Myanmar)\nDemocracy! Democracy!! Democracy!!! ~ Hau Za Cin